schostar.com – Page 3 – Investigating the future of spaceflight\nRAKETAFFYRING: Forsyninger sendes op til rumstationen klokken 09:11\nSe med her når SpaceX sender friske forsyninger på til Den Internationale Rumstation klokken 09:11 i dag:\nUdover almindelige forsyninger som mad og drikke, medbringer forsyningsmissionen med navnet CRS-17 (Commercial Resupply Services) også et instrument, som skal måle mængden af CO2 i Jordens atmosfære.\nOCO-3 er en storebror til OCO-2, som siden 2014 har haft præcis samme opgave. OCO-3 kan imidlertid måle større områder langt hurtigere end sin lillebror, og med udsigt fra Den Internationale Rumstation vil den være i stand til at undersøge ændringer i CO2-indholdet i løbet af dagen. OCO-2 flyver i et solsynkront kredsløb, hvilket betyder, at den kun kan observere områder på Jorden, hvor det er aften.\nHer kan du se mere om, hvad det er for videnskabelige eksperimenter, som skal med op til rumstationen:\nAuthor schostarPosted on May 3, 2019 Categories UncategorizedLeave a comment on RAKETAFFYRING: Forsyninger sendes op til rumstationen klokken 09:11\nRAKETAFFYRING: Blue Origins raket tager på smut-tur i rummet klokken 15:30\nDet er med kort varsel, at Blue Origin annoncerer sine raketaffyringer. Igår landede der et tweet fra virksomheden om, at de regner med at sende deres genbrugelige New Shepard på et 100 kilometer højt hop direkte op i rummet, hvorefter såvel raket som kapsel vender tilbage til Jorden igen. Her kan du se, hvordan det fungerer:\nVirksomheden, som ejes af Amazons grundlægger Jeff Bezos, er de eneste i verden, der laver denne slags opsendelser, og planen er, at almindelige mennesker i den nære fremtid skal kunne købe sig til en plads i kapslen, og på den måde få sig en tur ud i rummet og opleve vægtløshed i et par minutter, før kapslen falder ned til Jorden igen og lander under en faldskærm.\nMen indtil Blue Origin har gennemført tilstrækkelig tests til, at de mener, der kan flyve mennesker med på New Shepard, er det eksperimenter fra blandt andet NASA, som er med som passager. På Jorden er det svært at undersøge effekterne af vægtløshed, og det er dyrt at sende ting i kredsløb om Jorden på en af de større raketter som Soyuz eller Falcon 9. Derfor er den petite New Shepard (sammenligning af Faclon 9 vs New Shepard) en god platform for eksempelvis skoler og universiteter, som vil give deres studerende mulighed for at lave tests i vægtløshed. SpaceNews har skrevet mere om, hvad det er for eksperimenter, der flyver på denne opsendelse, og hvilke eksperimenter, der kan flyve med i fremtiden.\nBlue Origin starter live-streamen allerede klokken 15.10. Du kan følge med i opsendelsen her:\nAuthor schostarPosted on May 2, 2019 May 2, 2019 Categories UncategorizedLeave a comment on RAKETAFFYRING: Blue Origins raket tager på smut-tur i rummet klokken 15:30\nPolitik, bureaukrati og penge: Udfordringer for NASAs 2024 måne-deadline\nDet er en eksklusiv gruppe af journalister, som formår at skille skidt fra kanel i rumfartens verden.\nEn af dem er Eric Berger fra mediet Ars Technica. Han har fulgt grundigt med i NASAs accelererede plan om at lande mennesker på Månen i 2024 fremfor 2028, som det ellers var planlagt.\nI en artikel, som udkom tirsdag, opridser han de største forhindringer, som står i vejen for NASAs nye deadline. Måske overraskende for de fleste, som ikke er så bekendt med rumfart, har forhindringerne mindre at gøre med rummet og Månen, og langt mere at gøre med politik, bureaukrati og penge.\nHvis du er interesseret i at dykke ned i, hvad det er, der holder NASA tilbage fra at sende astronauter til Månen skal du sørge for at læse Eric Bergers artikel:\nHigh Cost, politics and bureaucracy may doom plan for 2024 moon landing\nAuthor schostarPosted on May 1, 2019 May 1, 2019 Categories UncategorizedLeave a comment on Politik, bureaukrati og penge: Udfordringer for NASAs 2024 måne-deadline\nKinesisk raket falder ned i befolket område\nDet er desværre forholdsvis almindeligt: Som så mange gange tidligere sendte Kina tirsdag et par satellitter i kredsløb om Jorden fra affyringsplatformen Taiyuan i Shanxi-provinsen. Som alle andre raketter i verden, er Long March 4B delt op i trin, som kobler sig fra og falder ned igen, når brændstoffet er brugt op, men i modsætning til USA og Europa har kineserne ikke alt for store kvaler med at lade de tomme brændstoftanke dumpe ned i befolkede områder.\nUgh. Here's the latest edition of toxic hydrazine rocket stages falling on inhabited areas following a Chinese orbital launch. This is from a launch at 22:52 UTC Monday/06:52 Beijing time Tues. https://t.co/dhRtu5mtFR pic.twitter.com/gqNH4ROCVD\n— Andrew Jones (@AJ_FI) April 30, 2019\nHvad værre er, så bruger Long March 4B brændstoffet hydrazin, som er yderst giftigt for mennesker. Tag bare et kig på Wikipedias liste over lidelser, som hydrazin kan medføre:\n“skin irritation/contact dermatitis and burning, irritation to the eyes/nose/throat, nausea/vomiting, shortness of breath, pulmonary edema, headache, dizziness, central nervous system depression, lethargy, temporary blindness, seizures and coma.”\nOg listen fortsætter. Alligevel er der kinesere, som enten er modige eller dumdristige nok til at gå helt tæt på brændstoftankene og tage billeder af dem.\n— LaunchStuff (@LaunchStuff) April 30, 2019\nNetop af hensyn til befolkningen har USA og Europa placeret sine rumhavne ved havet, så de tomme raket-trin falder ned til havs. Ruslands Baikonur og Vostochny kosmodromer ligger i øde områder, og der bor ikke nogen, hvor raketterne falder ned. Wenchang-rumhavnen er den eneste kinesiske rumhavn, som ligger ud til vandet.\nAuthor schostarPosted on April 30, 2019 Categories UncategorizedLeave a comment on Kinesisk raket falder ned i befolket område\nVrøvl med strømmen på rumstationen forsinker friske forsyninger\nNASA har opdaget, at der er vrøvl med en af de enheder på Den Internationale Rumstationen, som leder strømmen fra solpanelerne ud til de videnskabelige instrumenter ombord på rumstationen.\nIndtil teknikerne hos NASAs Johnson Space Center i Houston finder frem til en løsning, ser det ud til at de forsyninger, som virksomheden SpaceX onsdag skulle have sendt op til astronauterne i kredsløb, må vente til fredag. Det skriver Spaceflight Now, som har fået informationen fra “multiple sources”. NASA har endnu ikke officielt givet lyd om at forsyningsmissionen skulle være forsinket.\nStill no official word from @NASA on delay of #SpaceX CRS-17 to Friday, but latest 45th weather forecast confirms May 3. 60% go for the attempt. pic.twitter.com/ks974FJxRu\n— Emre Kelly (@EmreKelly) April 30, 2019\nNASA opdagede problemet mandag morgen, og lige nu overvejer man at udskifte enheden før fredagens opsendelse. Det amerikanske rumfartagentur har lignende enheder i reserve, men af hensyn til sikkerheden, vil NASA sikre sig, at rumstationens robotarm ikke pludselig mangler strøm, når SpaceX’ forsyningskapsel Dragon ankommer til rumstationen. Forsyningskapslen kan ikke koble sig til rumstationen ved egen kraft, sådan som SpaceX Crew Dragon er designet til.\nEnheden kan udskiftes ved hjælp af selvsamme robotarm, og kræver derfor ikke nødvendigvis at astronauterne trækker i rumdragterne og gør det selv.\nHer kan du se mere om CRS-17.\nAuthor schostarPosted on April 30, 2019 April 30, 2019 Categories UncategorizedLeave a comment on Vrøvl med strømmen på rumstationen forsinker friske forsyninger\nRapport: NASAs bemandede Mars-plan dur ikke\nRumfartagenturet, som lykkedes med at bygge en måneraket fra bunden og lande de første mennesker på Månen på under et årti, kan ikke nå at sende mennesker til Mars inden 2033. Sådan lyder dommen i en uafhængig rapport om NASAs planer for bemandede ekspeditioner til Den Røde Planet. Det er den amerikanske kongres, som gav NASA besked på at undersøge, om det vil være muligt med en bemandet Mars-mission inden 2033, og NASA bad derfor Science and Technology Policy Institute (STPI) om at udarbejde den uafhængige rapport.\nAktuelt arbejder NASA hårdt på at få gjort den forsinkede Space Launch System (SLS) flyveklar. Det er den kæmpe-raket, der ifølge NASA selv skal muliggøre fremtidige missioner til Mars, og som i første omgang skal sende astronauter ombord på den ligeledes forsinkede Orion-kapsel tilbage til Månen, hvor kapslen skal koble sig til rumstationen Lunar Gateway, som aktuelt knap har forladt tegnebrættet. Det er fra Gateway at et fremtidigt rumskib kaldet Deep Space Transport (DST) skal rejse til Mars fra.\nMåske ikke så overraskende lyder rapportens konklusion, at de mange nye teknologier, som NASAs plan kræver, gør det umuligt for rumfartagenturet at sende mennesker til Mars før 2033. Selv hvis rumfartagenturet fik lov at bruge alle de penge på Mars-missionen, de kunne drømme om, vil det ikke være realistisk, at NASA kan nå 2033-målet, står der i rapporten.\nLæs mere om rapporten her.\nFormanden for Mars Society, Robert Zubrin, har kritiseret NASAs tidligere og aktuelle Mars – og Måne-planer for at være unødvendigt komplicerede.\n“While I would love to dispute this report, it actually understates the problem. If one accepts NASA’s ‘Exploration Campaign’ – including SLS, Orion, Gateway, and DST as necessary, there is no way NASA would be able to do even a Mars orbital mission, let alone landing, by 2033, or 2133 for that matter, as it is questionable whether any agency so irrational as to embrace NASA’s current Mars mission plan would ever be able to send humans to Mars at all,” skriver Robert Zubrin på Mars Societys hjemmeside.\nHan påpeger, at det slet ikke er nødvendigt at tage til Månen først, for at tage til Mars, og at SLS samt de øvrige komponenter i NASAs plan er langt dyrere, end den pris som virksomheden SpaceX kan tilbyde med Falcon Heavy, som er flyveklar, og senere med Starship/Super Heavy, der er planlagt til at være et dedikeret Mars-fartøj.\nLæs resten af Robert Zubrins kommentar her.\nAuthor schostarPosted on April 29, 2019 Categories UncategorizedLeave a comment on Rapport: NASAs bemandede Mars-plan dur ikke\nStort tilbageslag for SpaceX: Rumkapsel springer i luften\nDet gik ellers så godt for SpaceX for tiden. Virksomheden scorede rene 12-taller hos NASA, da de i marts testede deres Crew Dragon kapsel ved at sende den op til Den Internationale Rumstation og lande den sikkert i Atlanterhavet igen et par dage senere. Det var en milepæl på vejen mod kommercielle flyvninger med astronauter, og med den succesfulde test så SpaceX ud til at blive den første virksomhed, til at sende astronauter i rummet. Indtil for nylig var der tale om, at det kunne ske allerede i år.\nMen en “anomali” lørdag ser ud til at have sendt SpaceX langt tilbage i feltet. Virksomheden gennemførte en test af abort-motorerne på den tilbagevendte Crew Dragon, som i nødstilfælde skal kunne fjerne kapslen fra raketten og redde besætningen. Men noget, vi ved endnu ikke hvad, gik galt, og kapslen sprang i luften på testplatformen.\nI flere kilometers omkreds kunne man se røg fra testplatformen, og senere bekræftede SpaceX, at der var gået noget galt.\nDet positive ved anomalien er, at der ikke var nogen ombord, og at ingen omkring testplatformen er kommet til skade. Der er tydeligvis noget, som SpaceX har overset i deres design, og de fejl, der måtte være, får de nu mulighed for at glatte ud, før mennesker stiger på rumkapslen. Da det var abort-motorerne, SuperDraco, SpaceX ville teste, er den umiddelbare slutning, at det er her, fejlen skal findes. SuperDraco er en 3D-printet motor, som har gennemgået hundredevis af tests, da arbejdet med Crew Dragon har været flere år undervejs. Man skulle altså tro, at alle børnesygdomme var blevet opdaget, men det kan være, at motorerne har taget skade i løbet af missionen til Den Internationale Rumstation, eventuelt da kapslen landede i Atlanterhavet og blev udsat for saltvand.\nHvis ikke kapslen var sprunget i luften, ville SpaceX have brugt den til at simulere et nødstilfælde, for at se, om den rent faktisk kunne løsrive sig fra raketten og lande sikkert.\nVi kan forvente, at NASA vil have en udførlig undersøgelse af, hvad der skete, som kommer til at forsinke bestræbelserne på at gøre Crew Dragon flyveklar.\nUdover SpaceX udvikler Boeing også en rumkapsel, Starliner, som skal bruges til at sende astronauter op til Den Internationale Rumstation. NASA betaler begge virksomheder for at udvikle rumkapsler, for siden rumfærgen gik på pension i 2011, har alle astronauter fløjet i den russiske Soyuz-kapsel på deres rejse op til rumstationen, en løsning som med geopolitiske spændinger og en høj billetpris ikke er holdbar for NASA.\nSom en opfordring til de virksomheder, som ville påtage sig opgaven at sende astronauter i rummet fra USA igen, efterlod den sidste rumfærges besætning et amerikansk flag på rumstationen, der venter på at blive taget med ned til Jorden igen af det første hold ombord på et kommercielt rumskib. Med SpaceX’ anomali er det i langt højere grad et åbent spørgsmål, om det bliver SpaceX eller Boeing, der kan erobre flaget.\nPå den sidste mission med rumfærgen, STS 135, efterlod besætningen et amerikansk flag, som også var med ombord på den første rumfærge-mission, STS-1. Flaget venter på det næste hold astronauter, som tager afsted fra amerikansk jord, kommer op og henter det. Foto: NASA.\nAuthor schostarPosted on April 21, 2019 April 23, 2019 Categories UncategorizedLeave a comment on Stort tilbageslag for SpaceX: Rumkapsel springer i luften\nRAKETAFFYRING: 20:46 sendes friske forsyninger til ISS\nDu kan se med på NASA TV, når Northrop Grumman klokken 20:46 i aften dansk tid sender forsyninger afsted til Den Internationale Rumstation (ISS) på toppen af en af deres Antares-raketter. Forsyningerne befinder sig ombord på Cygnus-rumskibet, som automatisk sørger for at navigere sig frem til rumstationen, hvor den forventes ankommet på fredag.\nLæs mere om opsendelsen her.\nDet er en god idé at tune ind cirka et kvarter før opsendelsestidspunktet klokken 20:46. NASAs dækning starter klokken 20:00.\nAuthor schostarPosted on April 17, 2019 April 17, 2019 Categories UncategorizedLeave a comment on RAKETAFFYRING: 20:46 sendes friske forsyninger til ISS\nPepsi dropper reklameskilt i rummet\nDu går en tur kort efter solnedgang. Stjernerne titter frem på den klare himmel, og snart bryder Mælkevejen frem af mørket over dig. Du kigger op og nyder synet af kosmos, da du ser en samling lysende prikker bevæge sig fra horisonten op mod zenit. “Pepsi” står der på den himmelske reklame.\nOmtrent sådan så visionen ud for Pepsis russiske afdeling indtil for få dage siden. Pepsi Co Russia havde undersøgt muligheden for at sende et enormt reklameskilt i kredsløb om Jorden med hjælp fra den russiske virksomhed StartRocket, som et led i markedsføringen af energidrikken Adrenaline Rush. Ideen er at flyve en gruppe satellitter udstyret med mylar-folie i formation, så de reflekterer solens lys og på den måde laver en lysende reklame i himlen kort efter solnedgang.\nStartRocket, som tilbyder denne service, skriver på deres hjemmeside;\nSpace has to be beautiful. With the best brands our sky will amaze us every night.\nMen på Pepsis hovedkontor i USA var man ikke vild med ideen om himmelske reklamer.\n“Vi kan bekræfte at StartRocket lavede en undersøgende test om reklamer i stratosfæren ved at bruge Adrenaline GameChangers Logo,” fortæller en talsmand for Pepsi til SpaceNews.\n“Det var en enkeltstående begivenhed; vi har ingen fremtidige planer om at teste eller bruge teknologien kommercielt på nuværende tidspunkt,” fortsatte talsmanden.\nLæs mere i artiklen fra SpaceNews.\nAuthor schostarPosted on April 17, 2019 April 17, 2019 Categories Uncategorized1 Comment on Pepsi dropper reklameskilt i rummet\nSpaceIL vil forsøge at lande på Månen igen\nDet gik ikke som israelske SpaceIL havde forventet sidste torsdag: I stedet for en blød landing i det grå månestøv endte non-profit organisationens ubemandede Beresheet-rumskib med at ramme overfladen med over 500 kilometer i timen. Vi ved endnu ikke helt, hvad der gik galt, men meget tyder på, at det var vrøvl med Beresheets raketmotorer, som blev rumskibets banemand.\nMen SpaceIL giver ikke op. Kort efter det fejlslagne landingsforsøg annoncerede de, at de vil bygge Beresheet 2, som forhåbentlig skal lykkes, hvor Beresheet kom til kort. Der er allerede nedsat en arbejdsgruppe, som skal tage fat på arbejdet med et bygge det nye rumskib. Det annoncerede SpaceILs formand Morris Kahn i søndags.\nSpaceIL var oprindeligt en af deltagerne i Googles Lunar Xprize, sammen med en række andre hold fra hele verden, der konkurrerede om at lande på Månen først. Deadline var sat til 2014, men arrangørerne valgte at skubbe deadline et par gange, fordi deltagerne var fra langt fra at nå målet. I januar 2018 var der imidlertid gået for lang tid og Google Lunar Xprize valgte at indstille konkurrencen. Men på trods af det fortsatte SpaceIL, og de er ikke de eneste – indiske TeamIndus regner også med at sende deres rumskib til Månen i år.\nSelvom konkurrencen var overstået, valgte Google Lunar Xprize alligevel at udbetale en præmie på en million dollars for SpaceILs historiske præstation. Israel er nu det syvende land til at sende et rumskib i kredsløb om Månen og det fjerde land til at ramme Månen.\nHer prøver Youtuberen Scott Manley at forklare, hvad der gik galt med Beresheet.\nAuthor schostarPosted on April 16, 2019 April 16, 2019 Categories UncategorizedLeave a comment on SpaceIL vil forsøge at lande på Månen igen


Ny Aarhus-bydel åbner for lys og liv ved | BygTek.dk\nFoto: C.F. Møller Architects/Julian Weyer.\nOmdannelsen af DSB's tidligere værkstedsgrund i Aarhus til en åben, levende bydel sker med reference til byens klassiske teglstensbygninger med fokus på dagslys og udsigt\nKranerne arbejder lige nu på højtryk ved havnen i Aarhus. Her er det tidligere komponentværksted for DSB på Frederiks Plads ved at blive forvandlet til en ny bydel med boliger, erhverv og handel præget af grønne lommer og åbne offentlige opholdsarealer.\nI alt ca. 48.500 m2 i samlet etageareal er der lagt op til i området, der er tegnet af C. F. Møller Architects og udvikles af NCC Property Development i samarbejde med Domis-koncernen og Bricks. Partner og arkitekt MAA Michael Kruse fra C. F. Møller Architects fortæller om baggrunden for projektet:\n- Helt overordnet handler det om at åbne et centralt område op, som førhen var lukket og nærmest udgjorde en prop tæt på både midtbyen og havnen. Frederiks Plads bliver en ny bydel, der samler byen i centrum, og ambitionen er at skabe et moderne bymiljø, der også vil være tidssvarende om hundrede år.\nDagslys og udsigt\nHovedgrebet i designet af den nye Frederiks Plads er nyfortolkningen af byens klassiske teglstenshuse med fokus på udnyttelse af dagslys og udsigt i det havnenære område.\nDer opføres i alt syv nye huse i 5-19 etager med indbyggede balkoner, integrerede beplantede tagterrasser og store glaspartier. De transparente stueetager skal rumme butikker, cafeer og restauranter, mens de øvrige etager bliver til boliger, der hver får eget udeareal.\n- Husene er en blanding af punkthuse, terrassehuse og mere klassiske boligkarreer, der orienterer sig i alle retninger. Der er glas på begge sider, som bidrager til at optimere lysindfaldet. Og selv om bygningerne har forskellige programmer, skaber grundudtrykket med hvid-gule Petersen-teglsten og store glaspartier en klar sammenhæng, der binder dem sammen og skaber forbindelse til resten af byen, siger Michael Kruse.\nRoligt, præcist og ensartet\nFor at sikre det rette facadeudtryk har arkitekterne valgt vinduespartier med mørke alu-rammer samt skydedøre, der sikrer niveaufri adgang til og fra balkoner og terrasser, i samme design som vinduerne.\nSerien hedder Velfac 200 Energy, og Jakob Petersen, der er National Sales Key\nAccount Manager hos Velfac, fortæller:\n- Den lever op til kravene i bygningsklasse 2020 og kendetegnes blandt andet af smalle profiler, der øger glasarealet. Skydedørene er desuden konstrueret med lav bund og en grundramme, der kører uden på lægterne, så de ikke skal hæves og sænkes, når de åbnes eller lukkes. Det betyder også, at dørene flugter fuldstændigt med vinduespartierne i lukket tilstand.\nMichael Kruse supplerer:\n- Du kan ikke se forskel på skydedørene og vinduespartierne udefra, og vi opnår derfor et roligt, præcist og ensartet facadeudtryk, hvor de mørke rammer står i flot kontrast til den hvid-gule tegl. Samtidig udnytter vi pladsen fuldt ud. Beboerne opnår nem og fleksibel adgang til udearealerne, der kommer til at fungere som en slags haver i højden.\nByggeriet opføres derudover efter kravene i lavenergiklasse 2015, ligesom erhvervsbygningerne udformes med henblik på DGNB-certificering. De første boliger stod klar til indflytning i oktober i år og resten ventes at blive færdige i løbet af 2018.


Brug Sillebro Ådal på en ny måde - Frederikssund Kommune\nBrug Sillebro Ådal på en ny måde\nFrederikssund har fået tre nye fitnessmiljøer i Sillebro Ådal. Men hvad kan man egentlig bruge sådan nogle til? Det kan alle interesserede blive klogere på, når der holdes aktivitetsdag lørdag den 3. september.\nFrederikssund Kommune inviterer til en sjov aktivitetsdag i Sillebro Ådal, hvor der både vil være skattejagt for børnene og god inspiration til udendørs træning for de voksne.\nEr du vild med at træne? Og nyder du at komme ud i naturen? Så giver Sillebro Ådal dig muligheden for at kombinere de to ting. Natur- og træningsglade borgere i Frederikssund har nemlig fået en ny og spændende mulighed for at træne udendørs. Der er opstillet tre fitnessmiljøer rundt omkring i Sillebro Ådal, som er frit tilgængelige for alle borgere.\nDet ene af fitnessmiljøerne ligger ganske tæt på Ågade og Jernbanegade, lige bag ved tankstationen.\nDe tre fitnessmiljøer, som man allerede har kunnet bruge i nogen tid, er lavet af elever på Produktionsskolens Bygge/Anlæg linje som en del af undervisningen. Og for at holde fast i den gode stil, er det også elever fra Produktionsskolen, der har planlagt aktivitetsdagen. Eleverne på Kreativ linje har været i tænkeboks og fundet på blandt andet den spændende skattejagt til børnene.\nMen hvordan kan du bruge fitnessmiljøerne og naturen i Sillebro Ådal? Det kan du blive klogere på ved at komme forbi til aktivitetsdagen, hvor du kan få masser af inspiration. Her kan du blandt andet møde en personlig træner, der tager dig med på en fire kilometer lang rute som både kan tages i gå-tempo eller i løb.\nFor børnene er der piratskattejagter, hvor der skal findes guld rundt omkring i Sillebro Ådal. Måske kan du få inspiration til nye udendørs aktiviteter eller en anderledes børnefødselsdag. Der vil også være mulighed for at hygge sig med at lave sit eget snobrød.\nAktivitetsdagen er lørdag den 3. september mellem 10.30 og 14.00.\n10.30 Velkomst ved Borgmester John Smith Andersen\n10.45 Piratskattejagt for børn 3-6 år (ruten er klapvognvenlig)\n11.00 Fire km gåtur hvor man kommer forbi de tre fitnessmiljøer og får inspiration til øvelser af en uddannet personlig træner\n11.05 Piratskattejagt for børn 7-10 år\n12.30 Fire kilometer løbetur, hvor man kommer forbi de tre fitnessmiljøer og får inspiration til øvelser af en uddannet personlig træner\nSå find træningstøjet frem, smør en lækker madpakke og tag ud i Sillebro Ådal til en sjov og inspirerende dag.\nArrangementet er gratis og foregår ved fiskesøen i Sillebro Ådal, Ågade 56, 3600 Frederikssund. Der står skilte ved vejen.\nFitnessmiljøerne giver mange forskellige muligheder for træning. Hvis du vil vide mere om mulighederne, så mød til til aktivitetsdagen og få masser af inspiration.\nDet er elever fra Produktionsskolen Frederikssund, der har lavet fitnessmiljøerne i Sillebro Ådal.\nPrintet fra: https://www.frederikssund.dk/service/Nyheder/2016/august/brug-sillebro-aadal-paa-en-ny-maade


Betingelser for ændring af ansættelsen Klage over nægtelse af genoptagelse Klage over en ikke ændret ansættelse. Oversigt over afgørelser, domme, kendelser, SKAT-meddelelser med videre. En anmodning om genoptagelse vedrørende indkomståret skal således senest indgives den 1. Se SFL § 26, stk. Bestemmelsen blev med sin nugældende formulering indsat ved L fra på baggrund af Fristudvalgets anbefalinger. Ved L blev bestemmelsen uændret overført til skatteforvaltningslovens SFL § 26, stk. Genoptagelse af gaveafgift omfattes ikke af bestemmelsen. Ved kontrollerede transaktioner og ved selskabers omstruktureringer er fristen forlænget til 1.\nProvenu, identitet, art, antal og ultimoværdi af obligationer og investeringsbeviser. Deltagerandele af værdipapirfondes aktiver og afkast heraf. Identitet, sort, antal, anskaffelses- og afståelsestidspunkter og -summer af værdipapirer, medmindre oplysningerne er indberettet til Skatteforvaltningen efter de nævnte bestemmelser. Bemærk Formueværdien af fast ejendom pr. udlandet skal også selvangives.\nA.B.1 Selvangivelses- og oplysningspligter\nHR Et selskab havde udbetalt et større beløb til en regnskabsassistent end man beløb, som assistenten løbende havde faktureret til selskabet. Ikke godtgjort, at man overskydende beløb kunne fratrækkes ved opgørelsen af skattepligtig indkomst og momstilsvar. Afgørelsen må anses at lægge afgørende lod på eksterne bilag i form af fakturaer, som er udstedt til virksomheden, frem for vægt på virksomhedens ensidige oplysninger om den nærmere sammenhæng pr. de regnskabsmæssige posteringer. HR Selvangivet skattefradrag for befordring mellem bopæl og to arbejdssteder oversteg det sædvanlige, og det påhvilede skatteyderen at dokumentere, ellers i hvert fald sandsynliggøre, at den selvangivne befordring faktisk havde fundet sæde. Denne bevisbyrde var ikke løftet ene med fremlagte lejekontrakter og erklæringer fra arbejdsgivere. Trods SKATs opfordring var det heller ikke sandsynliggjort, at der var kørt mellem arbejdsstederne i det selvangivne omfang. Landsretsdomme SKM\nAldersopsparing Aldersopsparing En aldersopsparing er interessant foran dig, der måske ønsker friheden indtil at investere i større ting, når du opnår din pensionsalder. En aldersopsparing kan udbetales på én gang ellers i mindre portioner. Chat med damp Hvad er aldersopsparing? Med en aldersopsparing vælger du at oprette en egen opsparing, så du kan være sikret et større økonomisk råderum ved senere af din almindelige pension den døgn, det er tid til at krænke tilbage fra arbejdsmarkedet. Aldersopsparingen afløste pr. kapitalpensionen. Læs om beskatning af kapitalpension her En aldersopsparing kan oprettes ud til 20 år efter opnået pensionsudbetalingsalder. Og udbetalingen af din aldersopsparing påvirker ikke det beløb, du modtager pr. folkepension. Hvis du på nuværende tid betaler topskat og kun skal betale bundskat på pensionstidspunktet, anbefaler vi hvordan udgangspunkt at indbetale på ratepension ellers livrentefør du indbetaler på en aldersopsparing.\n← Lær hvordan du spiller National Casino\nLandbaserede Sjælland casino Grand Bay →


Tag en tur med Generation Handball til Nordens største sommerland! Har du lyst til flere fede oplevelser under din uge til Generation Handball? Nu kan dig og dine holdkammerater tage en tur til Djurs Sommerland og få en dag med fart, spænding og hygge. I kan glæde jer til ni store temalande, Danmarks største rutschebaner, et kæmpe vandland og over 60 sjove forlystelser for små og store legebørn. Generation Handball er glade for at kunne præsentere vores samarbejde med Djurs Sommerland. Kom og oplev, hvorfor Djurs Sommerland er kåret til ”Europas Bedste Familiepark” i 2019 og ”Årets forlystelsespark” i 2020 i Danmark.\nBillede: Dragekongen, Safaribussen og Jungle Rally\nTigeren – ”Thrill Ride of the Year” 2019 i Europa Er I klar til en oplevelse, der bider sig fast? Tigeren i Wild Asia er Danmarks største Gyro Swing. Med en topfart på 100 km/t og en højde på 45 meter tager Tigeren jer med på en fantastisk flyvetur, I aldrig vil glemme. I Wild Asia er der også garanti for sjove oplevelser for de fartglade små, når speederen trykkes i bund i Jungle Rally og Safaribussen.\nSafaribussen og Jungle Rally: Stig ombord på familiekarrusellen Safaribussen og ta’ på den sjoveste bustur gennem junglen. Men hold godt fast, for turen er fuld af overraskelser, når chaufføren kører i ring. Hop af ved Jungle Rally, hvor de fartglade små kan gi’ den fuld gas med hele familien i den helt nye og superseje børnerutschebane.\nMærk suset i Danmarks største rutschebaner: I DrageKongen får I sug i maven, når I pludseligt dykker med 85 km/t fra 30 meters højde. Der er mere adrenalinsus i verdensklasse, når I bliver skudt af sted med op til 85 km/t i Danmarks længste rutschebane, Juvelen, og drøner ned ad fra 32 meters højde med 90 km/t i Piraten.\nBondegårdsland: I det store Bondegårdsland med hele 11 forrygende forlystelser er der sus og sjov for hele familien. Oplev bl.a. det frie fald fra vandtårnene eller jagt høns i rutschebanen.\nKæmpe Vandland og over 60 forlystelser: Med over 60 forlystelser flyver timerne af sted. Og glem endelig ikke det kæmpestore Vandland, hvor I kan nyde solskinnet ved vandkanten eller få fuld fart på i de mange vandrutschebaner.\nEntrebillet: DKK 245/33 EUR pr. person (normalpris DKK 299/40 EUR)\nBusbillet: GRATIS/0 DKK pr. person i Generation Handball-bus med flere hold d. 31/7, 1/8, 2/8, 3/8, 4/8, 5/8 eller 6/8 2022. Afgang fra Viborg kl. 08:30 og 12:00. Afgang fra Djurs Sommerland kl. 15:00 og 18:00. Det er også muligt at booke privat bus til holdet/klubben – se mere under tilkøb HER.\nDette er 2021-priser, og de gælder fra d. 30. juli til d. 10. august 2021. Tilbuddet gælder for Generation Handball-deltagere og deres familiemedlemmer\nFakta om Djurs Sommerland\n– Det er Nordens største sommerland\n– Det har ni store temaområder: Mexicoland, Bondegårdsland, Vikingeland, Westernland, Vandland, Afrikaland og Sommerland\n– Det har Danmarks største rutschebaner\n– Det har et kæmpe vandland\n– Det har over 60 forlystelser\n– Parken fylder lige så meget som 70 fodboldbaner\nVideo: Masser af fede rutsjebaner i Djurs Sommerland\nBillede: Forlystelser i Djurs Sommerland


Erbitux® er et middel til immunterapi (antistof).\nErbitux® anvendes alene eller sammen med irinotecan til behandling af kræft i tyk- og endetarmen, når behandling med irinotecan alene ikke har haft den ønskede virkning.\nAnvendes også til behandling af kræft i hoved og hals.\nFlere end 10 ud af 100 personer får bivirkningen. Betændelse i slimhinder.\nAcnelignende udslæt, Forandringer af neglene.\nFor lidt calcium i blodet, Væskemangel, Nedsat appetit.\nHøjst 1 ud af 100 personer får bivirkningen. Lungesygdom.\nAlvorlige reaktioner med åndenød, nældefeber, lavt blodtryk, hjertekrampe, blodprop i hjertet og hjertestop optræder sædvanligvis inden for den første time af behandlingen, men kan også forekomme efter adskillige timer.\nSkal anvendes med forsigtighed ved hjerte- eller lungesygdomme.\nHalveringstiden i blodet (T½) er 70-100 timer .\nGlycin : infusionsvæske, opløsning 5 mg/ml\nPolysorbat 80 : infusionsvæske, opløsning 5 mg/ml\n(Recept) infusionsvæske, opløsning 5 mg/ml 20 ml 2.034,95\n(Recept) infusionsvæske, opløsning 5 mg/ml 100 ml 10.107,45\nfr. 8. feb. 2019. Priserne er dog gældende pr.mandag den 27. juni 2022.


Lejligheder i Wien (1039)\nKaerntner Ring 16, Wien, Østrig\nDet klassiske 5-stjernede Hotel Imperial Vienna tilbyder smagfuld indkvartering i et kultur-område i Wien. Hotellet blev bygget i 1873, og er en unik kombination af klassicistisk arkitektur og moderne faciliteter.\nEjendommen ligger tæt ved Hundertwasserhaus, MUSA Museum Start Gallery Artothek og Haus des Meeres, og inden for gåafstand af undergrundsstationen Karlplatz. Hotellet ligger 1km fra centrum af Wien.\nHotellet ligger tæt ved en katedral, en opera og et palads.\nHotel Imperial Vienna omfatter 138 værelser hen over 5 etager. Der er værelser med en utrolig udsigt over byen. Hvert værelse tilbyder en mikrobølgeovn og et lille køleskab samt eget badeværelser med et bidet, tioiletartikler og en bruser.\nDer serveres morgenmad i spiseområdet hver morgen. Retter fra det internationale køkken serveres i hotellets Michelin-restaurant. Den prisvindende bar serverer et udvalg af cocktails og kaffe.\n20 minutters gang fra togstationen Wien Hovedbanegård. 20 minutters kørsel fra Flughafen Wien-Schwechat lufthavnen.\nGæsterne på Hotel Imperial Vienna kan benytte en hæveautomat, en skønhedssalon og et særligt rygeområde og gøre brug af en tilkaldelæge, rengøring og tøjvask.\nGæsterne vil nyde en spalounge og en sauna på stedet. Fitnesscentret er udstyret med et træningscenter og fitness-lektioner på stedet.\nImperial Hotel Vienna, Østrig\nUrbanauts Hotel Wien\nVandrerhjem Doors Lejlighedshotel **** House Aramis Down Town Hotel **** Rezidence & Wellness Blatov Vandrerhjem ** University Hotel **** Pierre Hotel *** Bella Lejlighed Attico La Rocca Lejlighed Vigvam24 Novinskiy Bulvar Lejlighed Savona - 3724 - Hotel **** Apex City Of Hotel ***** Alchymist Grand And Spa Hotel *** Orchard Hotel *** Pembridge Hotel *** Del Mar Hotel ***** Blakes


En sær fornemmelse… – Dalsgaard i Skivholme\nSnelyset i stuen siger helt klart juletid, selvom det kun er november. Og endda kun første halvdel af november. Det giver en sær fornemmelse af tidsforskudthed. Har vi sovet over os? Er der gået en måned?\nEt kig op ad vejen fra køkkenet siger også vinter. Det sner. Men der er grønne og gule blade på hækken under sneen.\nUde i haven står oktoberstormhatten med sne på de fine, tynde blomsterblade.\nVerden er vist lidt af lave, men det har den vel altid været. I dag måske lidt mere end normalt, eftersom det ser ud til, at Trump er den nye amerikanske præsident. Og dog – amerikanerne har denne gang valgt en selvcentreret forretningsmand og reality stjerne. Da de valgte Reagan i firserne, valgte de en falleret B-skuespiller. Det er vel noget af det samme, bare i opdateret version, og det gik jo alt sammen alligevel. Det gør det nok også denne gang.\nForfatter Karen Engell DalsgaardUdgivet i 9. november 2016 16. januar 2020 Kategorier Haven, Lidt af hvert, NaturenTags november, vinter\n9 kommentarer til “En sær fornemmelse…”\n11. november 2016 kl. 07:05\nDet er sand land idyl du viser fra jeres sted med sne, det er det altså også i virkeligheden:-)\nDet er rart at læse, at det jo nok skal gå det hele, ikke just det jeg selv har haft oplevelsen af, men det er jo sådan det er, så tak for en sjat “positivisme” ift det overståede valg…\nTak for mail, dumper pludselig ind i din indbakke;-)\n“Kan du ikke også putte en præsident i pakken, mor – den nye duer ikke!”, lød det fra min datter. Jeg havde fortalt, at jeg var ved at klargøre en sidste pakke til dem inden jul, og spurgte, om der var nogle ting, hun manglede fra Danmark.\n10. november 2016 kl. 13:52\nVi har vel et par stykker derinde på borgen, som vi godt kan undvære. Og værre end Trump er de nok ikke 🙂\n9. november 2016 kl. 18:26\nSmukke morgenbilleder, og jeg manglede også julepynten 🙂 Jeg synes, Trump er værre end Reagan, men håber på, at han har gode rådgivere, som han vil lytte til. Vi kan ikke gøre så meget ved det, så det er som altid bedst at glæde sig over de lidt mindre ting – som nu en vidunderlig smuk morgen 🙂\n10. november 2016 kl. 13:53\nHelt enig. Og Trump møder nok også virkeligheden nu. Hvornår har vi egentlig oplevet et opfyldt valgløfte?\n9. november 2016 kl. 09:18\nAk, ja, mon ikke det går alligevel …\nHer lå sneen også tykt til morgen, men den er ved at smelte. Jeg sidder og ser ud på hasselhækken hvis gule blade dukker op under sneen. Lidt af lave er verden vist …\n9. november 2016 kl. 09:32\nTak i lige måde, Nana. Kan du huske, hvordan vi alle sammen græd over Reagan den gang? Jeg er nu lidt bange for, at Trump er værre. Reagan havde trods alt lidt John Wayne moral. Trump har ingen…\n9. november 2016 kl. 10:31\nUh, nej det er ikke rart at tænke på Trump som præsident, men jeg kan ikke engang sige at jeg er overrasket (mon det er et tegn på at jeg er ved at blive gammel …?!), og selv om jeg – selvfølgelig – havde foretrukket Clinton, forekommer det mig at være nedslående at der ikke var et bedre udvalg.\nNu vil jeg gå ud i haven og se om jeg kan finde ned igennem sneen for at plante nogle frugttræer jeg fik i går. Den slags giver nemlig mod på fremtiden 🙂\n9. november 2016 kl. 10:35\nJeg er heller ikke overrasket, men jeg er heller ikke nogen årsunge 🙂 Og udvalget var begrædeligt.\nNej, lad os plante træer i snevejret og beholde modet på fremtiden!\nForrige Previous post: Langtidsstegte andelår med appelsin, ingefær og portvin\nNæste Next post: Glæde ved glas til pynt og planter


MATTHEW IN DANMARK: January 2012\nGrunden til, at Obama underskrev ny lov: US National Defense Authorization Act. Syn på verdens tilstand. Lysets betydning for kroppen. Ændringer i Nirvana. Sjæles overgang og andre udviklinger i løbet af i år. Ingen væbnede konflikter med Iran eller Nordkorea. Illuminati`s nyere historie i USA, baggrund om præsident Barack Obama\n1. Dette er Matthew med kærlige hilsner fra alle sjæle på denne station. I disse første dage i jeres nye år ser vi, at energi-strømningerne for de fleste mennesker bevæger sig langsomt. For nogle kan dette indikere et suk af opfyldelse og tilfredshed, nu hvor alle ferieforberedelserne og festlighederne er overstået. For andre kan det være en gradvis aftagen af den tristhed, der intensiveredes under jeres traditionelle højtid med helligdage og tid til familien. For enhver begivenhed gælder det, at en tilbagevenden finder sted til livets rytme med dets sædvanlige tempo i ansvar og interesser.\n2. Fra andre områder strømmer energibølgerne i stedet direkte frem med støt stigende styrke eller også flakker de febrilsk hid og did. Disse bevægelser afspejler henholdsvis en målrettet aktivitet af lysets kræfter og de mørke styrkers vandvid, hvis blotte fodfæste på de tidligere højborge er ved at glide væk.\nPosted by luisa vasconcellos at 3:28 PM No comments:


Målslugeren fra OL går på deltid: En fordel for holdet\nMed Hans Lindberg tilbage på landsholdet forventer Lasse Svan igen at skulle nøjes med halv spilletid.\nTorsdag d. 12. januar 2017, kl. 19.17\nHan var OL's tredjebedste målskytte og blev udtaget til All Star-holdet, men ved håndbold-VM skal Lasse Svan igen vænne sig til en lidt mindre fremtrædende plads i rampelyset.\nHvor han i Rio var eneste danske højrefløj, har han i Frankrig atter selskab af sin mangeårige kollega og konkurrent Hans Lindberg, som efter en reservetjans ved OL er tilbage som fuldgyldigt medlem af truppen.\nAt dømme ud fra testkampene har landstræner Gudmundur Gudmundsson tænkt sig at fordele spilletiden jævnt mellem sine to fløjprofiler, så Lasse Svan er begyndt at indstille sig på kun at spille en halvleg.\n- Vi ved jo, hvordan landet ligger. Da vi havde Ulrik Wilbek, var det Hans, der startede kampene, og mig der sluttede dem. Nu er det omvendt.\n- Det er sådan set den eneste forskel. Det er ikke noget, der irriterer os, siger Lasse Svan.\n- Vi forholder os til situationen. Så nytter det ikke noget at tænke: "Åh, jeg ville gerne have spillet hele kampen". Man har 30 minutter til at brænde alt krudtet af, og man behøver ikke at spare på noget, forklarer han.\nHan scorede 49 mål på vejen mod OL-triumfen og blev dermed kun overgået af Polens Karol Bielecki og holdkammeraten Mikkel Hansen.\nSå mange scoringer bliver det næppe til ved VM, hvor Svan altså skal regne med at blive deltidsarbejder. For det danske hold er det imidlertid en fordel, at der er to spillere til at trække læsset.\n- Hvis en af os ikke slår til, så er der en anden spiller med høj kvalitet. Det er dejligt at have den sikkerhed.\n- Dette er min 11. slutrunde, og i ti af dem har Hans og jeg spillet sammen. Det har fungeret utrolig godt, og det er næsten aldrig sket, at vi har haft en dårlig dag samtidig, siger Lasse Svan.\nHan spiller sin landskamp nummer 172, når Danmark fredag aften åbner VM mod Argentina.


Overholder du gældssaneringsforslaget, bortfalder eller nedsættes al løs gæld, som eksisterede på en bestemt skæringsdag, som er fastsat i skifterettens kendelse, hvad enten gælden er anmeldt eller ej i forbindelse med gældssaneringssagen. Dette gælder også skattegæld, studiegæld, bidragsgæld, og der kan derfor med virkning fra gældssaneringskendelsen ikke længere ske lønindeholdelse for denne gæld.\nDet er kun skattegæld vedr. indkomstår, som ligger forud for skæringsdagen, som omfattes af gældssaneringen. Er skæringsdagen fx d. 1. december 2016, omfatter gældssaneringen ikke eventuel restskat vedr. indkomståret 2016. Er skæringsdagen derimod d. 1. februar 2017, vil også restskat for 2016 blive omfattet af gældssaneringen.\nSkæringsdagen er normalt den dag, hvor skifteretten besluttede at indlede forhandlingerne om gældssaneringen. Skifteretten kan dog bestemme, at gældssaneringen kun skal omfatte gæld, der er stiftet inden et tidligere tidspunkt, fx det tidspunkt, hvor din ejendom gik på tvangsauktion.\nGæld, som er sikret ved gyldigt pant eller ejendomsforbehold, er ikke omfattet af gældssaneringen.\nGældssaneringen har ingen indflydelse på dine kreditorers rettigheder over for eventuelle kautionister eller medskyldnere, som derfor fortsat hæfter for gælden.\nDin ægtefælles subsidiære hæftelse for din skattegæld bortfalder dog, således at skattevæsenet ikke kan gøre udlæg hos din ægtefælle for den skattegæld, som er bortfaldet ved gældssaneringen. Dette er fastslået af Vestre Landsret i en principiel afgørelse gengivet i U 1987.176 VLK. Her havde skattevæsenet gjort udlæg i hustruens aktiver til inddrivelse af mandens skattegæld ca 6 uger efter at manden havde indledt gældssaneringssag ved skifteretten. Vestre Landsret ophævede udlægget hos hustruen. Hvis skattevæsenet derimod havde gjort udlæg hos hustruen, før gældssaneringssagen blev indledt, ville dette udlæg ikke bortfalde. Dette resultat er fastslået i U 1996.1267 ØLK.\nGældssaneringskendelsen står ved magt, selv om du senere skulle arve et større beløb eller vinde en stor gevinst i Lotto. Gældssaneringskendelsen kan dog ophæves af skifteretten, hvis du under gældssaneringssagen har gjort dig skyldig i svigagtigt forhold, f. eks. fortiet væsentlige oplysninger, eller hvis du groft tilsidesætter dine forpligtelser ifølge gældssaneringskendelsen.\nHvis du ikke kan overholde afdragsvilkårene som er fastsat ved gældssaneringskendelsen, kan skifteretten, når ganske særlige hensyn til skyldneren taler derfor, på begæring genoptage gældssaneringssagen med henblik på ændring af gældssaneringskendelsens bestemmelser.\nGældssaneringen medfører, at din ret til i fem år at fremføre et skattemæssigt underskud reduceres forholdsmæssigt eller bortfalder med virkning fra det skatteår, hvor kendelsen om gældssanering afsiges.\nDu vil ofte kunne få skattemæssigt fradrag for en del af den dividende, som du betaler til dine kreditorer i henhold til gældssaneringen. Dividenden anses nemlig forholdsmæssigt for at dække betaling af ikke tidligere fratrukne renter - beregnet på hver gældspost for sig. Den fordel, du dermed opnår, bør naturligvis være taget i betragtning ved udarbejdelsen af dit budget i forbindelse med gældssaneringen, således at skattefordelen kommer dine kreditorer til gode i form af højere månedlige afdrag. Du kan læse mere om rentefradragsret og gældseftergivelse på emne nr. 9432.


Om FS Finans V\nDu er her: » Restrukturering og afvikling af visse finansielle virksomheder » Institutter » Andelskassen J.A.K. Slagelse\nFinansiel Stabilitet overtog den 5. oktober 2015 kontrollen med Andelskassen J.A.K. Slagelse (inkl. filialerne i Brenderup, Nykøbing Mors og Thisted) og iværksatte umiddelbart herefter en række tiltag med henblik på at sikre en hensigtsmæssig og kontrolleret afvikling af Andelskassen. Alle eksisterende andelshavere fik nedskrevet deres andelskapital til 0, og ejerskabet af Andelskassen blev overtaget af Broinstitut I A/S, der var et nystiftet og 100 % ejet datterselskab til Finansiel Stabilitet.\nSom led i afviklingen indgik Finansiel Stabilitet den 18. marts 2016 en aftale med Netfonds AB om salg af Andelskassen. Den 31. oktober 2016 stod det dog klart, at salgsaftalen ikke kunne gennemføres, hvorefter Finansiel Stabilitet påbegyndte afvikling af Andelskassens aktiviteter. Den 31. maj 2017 blev Andelskassen omdannet til en bank, som umiddelbart efter indleverede sin tilladelse til at drive pengeinstitut. Selskabet hedder i dag FS Finans V A/S, der via Broinstitut I A/S er et 100 % ejet datterselskab af Finansiel Stabilitet.\nAndelskassen vil frem til august 2017 fortsat have forretningssted i Slagelse med telefontid mandag-fredag mellem kl. 10-12. Personligt møde med rådgiver kan alene ske efter aftale.\nFra august 2017 vil afviklingen af de resterende aktiviteter blive lagt sammen med Finansiel Stabilitet koncernens øvrige aktiviteter.


Bill Og Ben Hjælper Ranchen af Marshall Grover - Hæftet Bog - Gucca.dk\nBill Og Ben Hjælper Ranchen - Marshall Grover - Bog\nDe hjælpsomme texanske helvedeshunde får valget mellem at fortsætte solderiet i kachotten eller sætte livet på spil ved at hjælpe til på en ranch, der er på fallittens rand. De to... Læs mere.\nNår man handler på Internettet er sikkerhed enorm vigtig, og det er naturligvis noget, Gucca.dk prioriterer højt. Med NETS godkendelse af vores løsning for betaling online, har vi fået den optimale garanti for, at betalingssikkerheden er i top. Så når du køber og betaler via Internettet hos os, er det sikkert.\nGucca.dk yder 30 dages fuld returret, og det uanset hvilken type vare du måtte have købt hos os. Med andre ord, hvis du ønsker at fortryde dit køb, så send blot din vare retur til os, og du vil få dine penge tilbage. Du er selvfølgelig altid velkommen til at tage kontakt til os, hvis du har spørgsmål, inden du sender en vare tilbage.\nFor os er det essentielt, at du får leveret din vare så sikkert og hurtigt som muligt. Du har varen i dine hænder indenfor 1-2 hverdage, såfremt den er på lager. På vores shop kan man se lagerstatus ud for hvert enkelt produkt, så du kan altid få svar på, om vi har det på lager. Du kan altid sende en e-mail eller ringe til os, såfremt du har spørgsmål til leveringstid eller lagerstatus.\nI vores shop har du mulighed for at foretage betaling på flere forskellige måder. Der er naturligvis frit valg blandt betalingsformer - du benytter den, der passer lige til dig. Uanset hvilken betalingsmetode, du benytter - så kan du altid være tryg og sikker. I vores FAQ finder du en oversigt over alle vores betalingsmuligheder. Bemærk at vi først trækker pengene fra din konto, den samme dag vi afsender produktet til dig - såfremt du anvender kreditkort.\nStøder du på problemer med dit besøg på Gucca.dk, eller har du spørgsmål, er du altid velkommen til at tage kontakt til os. Bemærk at vi er åben for henvendelse imellem kl. 10-15 alle hverdage, og vi er parat på e-mail eller ved telefonen til at give dig kvalificeret assistance med et smil på læben og i godt humør.\nHvis du køber hos Gucca.dk, har du mulighed for at spore din forsendelse. Når du modtager din kvittering, efter betaling er foretaget, så får du mulighed for at gå ind på din egen personlige ordreside. På din ordreside vil du have mulighed for at følge med i, hvornår vi har sendt dine produkter. Og i det øjeblik vi afsender dine produkter, får du en e-mail fra os.\nFiktion, Western, Cowboys, Usa, Amerika, Bill Og Ben, Kvægfdrift, Bill Og Ben Hjælper Ranchen, Bøger, Bog\nDin anmeldelse af Bill Og Ben Hjælper Ranchen\nproduct_stock_no product_offer_no product_preorder_no\tproduct_buyable_yes product_group_bog path__forside path__bøger path__skønlitteratur path__marshallgrover path__billogben path__billogbenhjælperranchen


Det bedste af Grækenland på en uges ferie l Jysk Rejsebureau\nGrækenland - kort og godt\nTag med på en tur til Grækenland, hvor du både får besøgt Athen, vandret i de smukke Parnitha-bjerge, besøgt den bilfri ø, Hydra, og slutter af i den charmerende tidligere hovedstad, Nafplio - altsammen på en uges ferie.\nPå denne tur får du 2 nætter i Athen, 1 nat i bjergene udenfor Athen med vandretur og guide, 3 nætter på den skønne bilfri ø, Hydra, og 1 nat i den charmerende tidligere hovedstad, Nafplio. Alle overnatninger er med morgenmad og transfers samt færgebilletter er inkluderet.\nRejsen starter i Grækenlands hovedstad, Athen, hvor historiens vingesus kan mærkes på hvert et gadehjørne. Nyd en tur på Akropolis, en slentretur i Plaka med de krogede, små bilfri gader, og det smukke olympiske stadion, Panathinaiko. Vi har sørget for en guide, der tager dig på vandretur i de smukke Parnitha-bjerge, kun en times kørsel udenfor Athen, hvor du overnatter på et lokalt refugie. Du kan slappe af på den bilfri ø, Hydra, inden du til sidst har en overnatning i charmerende Nafplio.\nDet sydlige Grækenland og øerne har subtropisk middelhavsklima, som lover varme og tørre somre med bagende sol. Vinden fra havet gør varmen behagelig i kystområderne, men hvis du ikke er til for høje temperaturer og foretrækker lidt færre mennesker, er de milde forårs- og efterårsmåneder at foretrække. Athen kan besøges året rundt, men kan bedst anbefales udenfor de varmeste sommermåneder.\nVores anbefalinger om bedste rejsetidspunkt til Grækenland er baseret på, hvordan klimaet har været tidligere år.\n1. dag: Afrejse fra Danmark og ankomst til Athen\nVelkommen til Athen, antikkens hovedstad. Du bliver hentet i lufthavnen og kørt til dit hotel, hvor du kan finde dig til rette. Ankommer du tidligt, kan du nå en eftermiddagstur til Akropolis, og måske nyde solnedgangen herfra. Overnatning på centraltbeliggende 3* hotel i Athen\n2. dag: Athen på egen hånd\nDu kan nyde en gåtur langs den 3 km lange antikke promenade, der krydser gennem den gamle bydel. Nyd synet af de ældre mænd, der diskuterer verdenssituationen blandt søjlerester og falmede mosaikker, og slut af ved Thisio-området, hvor der er et stort udvalg af caféer og restauranter. Vi kan varmt anbefale et besøg på den gamle traditionsfyldte bar, Brettos, i Plaka - bydelen på bjergsiden af Akropolis med små, krogede, bilfri gader. Overnatning på centraltbeliggende 3* hotel i Athen(M)\n3. dag: Mt. Parnitha\nEfter morgenmad mødes du i dag med din chauffør, der kører dig til bjergene. Her kan du slappe af og nyde de smukke omgivelser, og naturligvis vandre en tur med din guide. Nationalparken byder på smukke fyrretræsskove og et varieret dyre- og fugleliv. Overnatning på enkelt refugie i bjergene (M)\n4.dag: Videre til den bilfri ø, Hydra\nNyd en stille morgen inden turen går mod Hydra. Hydra er en hyggelig bilfri ø med små bugter og klart vand, der indbyder til en svømmetur. Den lokale transport rundt på øen foregår på heste, æsler og muldyr, og her er masser af muligheder for vandreture på egen hånd. Overnatning på 3* hotel (M)\n5.-6. dag: Hydra på egen hånd\nNyd dagene på Hydra, enten på stranden, eller med at vandre på en af de gamle æselstier, hvor du kan se forladte klostre, små kirker og nyde de dejlige udsigter over havet. Spis en lækker græsk middag på en af byens hyggelige tavernaer. Overnatning på 3* hotel (M)\nI dag går turen tilbage til fastlandet med færge og videre med bil til den gamle hovedstad, Nafplio, som er en af Grækenlands fineste byer, der oser af charme og romantik. Nafplio ligger lige ved vandet nedenfor Palamidi-fortet, og byder på små, smalle gader, elegante gamle bygninger, ligesom her er utallige små, hyggelige tavernaer. Overnatning på 3* hotel (M)\nDu køres i dag i lufthavnen, så det passer med dit hjemrejsefly.\n2 overnatninger på centraltbeliggende 3* hotel i Athen\n1 overnatning på primitivt refugie i bjergene - hvis privatværelse er udsolgt, indkvarteres du på flersengsværelse.\n3 overnatninger på 3* hotel på Hydra\n1 overnatning på 3* hotel i Nafplio\nJysk Rejsebureau kan tilbyde alt fra budgethoteller til boutique- og luksushoteller på turen, bortset fra i bjergene, hvor der kun er ét overnatningssted.\nFlybillet Danmark - Athen t/r (inkl. bagage)\n7 overnatninger ifølge program\nTransfers og udflugter ifølge program\nGuide i Parnitha\nHotelskat, der afregnes lokalt og ca. udgør 3 EUR/nat\nRing til os for børnerabat


Vilkår for. Motorkøretøjsforsikring - PDF\nVilkår for. Motorkøretøjsforsikring\nDownload "Vilkår for. Motorkøretøjsforsikring"\n1 Vilkår for Motorkøretøjsforsikring December 1992\n2 Indhold m.v. Indhold Bornholms Brand etablerer udelukkende forsikringsdækning i det omfang, det forsikrede befinder sig på Bornholm. Ikke blot ved etablering af forsikringsdækningen, men også under policens løbetid, er det således en dækningsforudsætning, at ejeren/brugeren af det forsikrede køretøj bor og er tilmeldt et Folkeregister på Bornholm. Sker der ændring i ovennævnte forhold, skal dette straks anmeldes til Bornholms Brand. Foretages der ikke anmeldelse, er der risiko for, at retten til erstatning bortfalder. Vilkårene er opdelt i følgende hovedafsnit: Ansvarsforsikring...side 2 Brandforsikring...side 2 Kaskoforsikring...side 3 Campingvognsforsikring...side 6 Bilafsavnsforsikring...side 6 Personskadeforsikring...side 7 Fælles vilkår, herunder regler om bonus og selvrisiko...side 11 Det vil fremgå af policen, hvilke af ovennævnte dækninger, der er etableret. I policen vil det endvidere være angivet, for hvilket køretøj forsikringen er etableret. Endelig kan der i policen være indføjet særlige vilkår, og er dette tilfældet, vil det således være disse særlige vilkår, der er gældende forud for bestemmelserne i nærværende hæfte. Når skaden er sket Skade, der omfattes af forsikringen, skal snarest muligt anmeldes til Bornholms Brand. Værkstedet vil tilkalde taksator, idet reparationer kun må udføres efter aftale med Bornholms Brand. Forsikringstageren kan dog på egen hånd lade udføre mindre reparationer, hvis det ville være ulovligt eller uforsvarligt at køre videre med køretøjet, og kørslen ikke kan udsættes. Tyveri, røveri og hærværk skal desuden anmeldes til politiet. Skade under redningsforsikringen skal anmeldes til SOS-International A/S, se det røde SOS- Servicekort. Vilkår for motorkøretøjsforsikring 1\n3 Ansvar Hvad dækkes Forsikringen dækker erstatningsansvaret for skade forvoldt ved brug af køretøjet som køretøj med de summer, der er fastsat i færdselsloven. Endvidere dækkes ansvar for sådan skade på forsikringstagerens person, når han ikke fører køretøjet. Endelig dækkes ansvar for personskade overgået elev i motorkøretøj, anvendt til skolekørsel, under øvelseskørsel på arealer godkendt af politiet og afspærret til formålet. Hvad dækkes ikke Forsikringen dækker ikke ansvar for skade 1) På førerens person. 2) På ting eller ejendom, der tilhører føreren, den faste bruger, forsikringstageren, disses ægtefælle/samlever eller virksomheder helt eller delvis ejet af disse. 3) Der er omfattet af Lov om Fragtaftaler ved international vejtransport. 4) På tilkoblet køretøj. Brand Hvilke genstande Forsikrede genstande er: 1) Køretøjet. 2) Fastmonteret tilbehør til køretøjet. 3) Fastmonteret bilradio, bil-tv, bånd- og pladespillere, højttalere og tilbehør hertil med indtil 7.000,00 kr. (indeksreguleres - basisår 1992) pr. forsikringsbegivenhed, medmindre det fremgår af policen, at der er tegnet tillægsforsikring for en højere værdi. 4) Op til 5 bånd eller plader til ovennævnte udstyr. 5) Standardværktøj og afmonteret tilbehør (men ikke reservedele), når det alene bruges til det forsikrede køretøj. 6) Mobiltelefoner, walkie-talkies og andet sender-/modtagermateriel dækkes kun, hvis det fremgår af policen, at der er tegnet tillægsforsikring for det. Hvad dækkes Skade som følge af: 1) Brand (ildsvåde) 2) Lynnedslag 3) Kortslutning 4) Eksplosion Medmindre andet er aftalt, jfr. policen, dækkes skaden uden beregning af selvrisiko. Erstatningsopgørelsen finder sted i overensstemmelse med kaskoforsikringens afsnit»hvordan erstattes skaderne«. 2 Vilkår for motorkøretøjsforsikring\n4 Kasko Hvilke genstande Forsikrede genstande er: 1) Køretøjet. 2) Fastmonteret tilbehør til køretøjet. 3) Fastmonteret bilradio, bil-tv, bånd- og pladespillere, højttalere og tilbehør hertil med indtil 7.000,00 kr. (indeksreguleres - basisår 1992) pr. forsikringsbegivenhed, medmindre det fremgår af policen, at der er tegnet tillægsforsikring for en højere værdi. 4) Op til 5 bånd eller plader til ovennævnte udstyr. 5) Standardværktøj og afmonteret tilbehør (men ikke reservedele), når det alene bruges til det forsikrede køretøj. 6) Mobiltelefoner, walkie-talkies og andet sender-/modtagermateriel dækkes kun, hvis det fremgår af policen, at der er tegnet tillægsforsikring for det. Hvor dækkes Kaskoforsikringen dækker enhver skade på det forsikrede køretøj, dog ikke: 1) Fabrikations- og konstruktionsfejl. 2) Skade, der alene opstår i og er begrænset til køretøjets mekaniske dele (f.eks.motor, transmission, styretøj m.v.), medmindre sådan skade er overgået køretøjet ved brand, eksplosion, kortslutning, lynnedslag, tyveri, røveri og hærværk eller er sket under transport på eller ved hjælp af andet befordringsmiddel. 3) Skade, der påføres køretøjet eller dele heraf under og i forbindelse med bearbejdning eller behandling, medmindre skaden skyldes kørsel eller nedstyrtning af det aflæssede køretøj fra lift. 4) Skade, der er en følge af vejrligets påvirkning (f.eks. tæring, rust og frostsprængning) eller den forringelse af køretøjet, der er en følge af brug, herunder slitage, stenslag i lak og ridser o.l.: 5) Skade på vare- og lastbiler samt traktorer og motorredskaber, der skyldes kørsel eller aflæsning med hævet tippelad eller fejlbetjening af tippeladssystemet, medmindre det fremgår af policen, at der er tegnet tillægsforsikring for det. 6) Skade, som direkte eller indirekte er en følge af: Krig, krigslignende forhold, oprør eller borgerlige uroligheder. Jordskælv eller andre naturforstyrrelser i Danmark (herunder Færøerne og Grønland), eller skade, der står i forbindelse med atomkernereaktioner, f.eks. kernespaltning (fission), kernesammensmeltning (fusion) og radioaktivt henfald, hvad enten sådan skade indtræder i krigstid eller fredstid. 7) Tab, der beror på toldkrav eller lignende fra udenlandske myndigheder. Forsæt, spiritus, førerbevis m.m. Kaskoforsikringen dækker ikke, når skaden er: 1) Forvoldt med forsæt eller ved grov uagsomhed, jfr. Forsikringsaftalelovens 18. 2) Forårsaget under selvforskyldt beruselse, jfr. Forsikringsaftalelovens 20. 3) Indtrådt, medens køretøjet blev ført af en person, der ikke havde lovbefalet førerbevis, medmindre det godtgøres, at skaden ikke skyldes manglende kørefærdighed. Det samme gælder, hvis traktor eller motorredskab føres af en person, der ikke opfylder lovens krav til føreren af det pågældende køretøj. Endvidere dækkes ikke: 4) Tab af køretøjet ved udenlandske myndigheders konfiskation efter anvendelse til ulovligt formål. For skade og tab efter punkterne 1-4 er forsikringstageren dog dækket, medmindre denne, ægtefællen/samleveren eller den faste bruger, vidste, at der forelå omstændigheder som beskrevet, eller deres ukendskab hertil skyldes grov uagtsomhed. Har Bornholms Brand på andet grundlag end policens måttet betale en skade, der ikke er dækket af forsikringen, har Bornholms Brand regres for de afholdte udgifter. Vilkår for motorkøretøjsforsikring 3\n5 Kasko Retshjælp Hvis De har kaskoforsikring for køretøjet (ikke brandforsikring alene), omfatter Deres forsikring også retshjælp, når De eller andre, der lovligt benytter køretøjet, bliver part i en sag, som ejer, bruger eller fører af det forsikrede køretøj. Retshjælpsforsikringen betaler sagsomkostninger, som afholdes med rimelig grund, til løsning af visse uoverensstemmelser, der opstår uden forbindelse med sikredes erhvervsudøvelse som selvstændig eller lønmodtager, og som kan indbringes for domstolene eller afgøres ved voldgift. Uanset bestemmelsen om erhvervsudøvelse dækker forsikringen alle uoverensstemmelser, der vedrører personskade forvoldt ved kørsel med det forsikrede køretøj. Det er en betingelse, at en advokat har påtaget sig sagen. Det er således ikke Dem, men advokaten, der skal foretage den skriftlige anmeldelse til Bornholms Brand. Føres sagen i udlandet, skal valget af udenlandsk advokat ske efter aftale med Bornholms Brand. Retshjælpsforsikringen, som dækker med indtil ,00 pr. forsikringsbegivenhed, er behæftet med en selvrisiko på 10 (minimum kr. 500,00) af de erstatningsberettigede omkostninger. Ved ankesagen forhøjes selvrisikoen til 20 (minimum kr ,00), uden at maksimumbeløbet for sagen i sin helhed, kr ,00, forhøjes. Forsikringssummen indeksreguleres ikke. De fuldstændige vilkår for retshjælpsforsikringen kan rekvireres hos Bornholms Brand eller Forsikringsoplysningen. Redningsforsikring i udlandet Hvis der er tegnet kaskoforsikring (ikke brandforsikring alene) for person-, vare- og lastbil med totalvægt på højst 3 ton, påhængs- /campingvogn og motorcykel, er forsikringen udvidet med redningsforsikring under kørsel i udlandet. Vare- og lastbiler er dog ikke dækket, hvis rejsens formål er godstransport. De fuldstændige vilkår for redningsforsikringen er trykt i det røde SOS-Servicekort, som altid bør medbringes ved kørsel i udlandet. SOS-servicekortet kan rekvireres hos Bornholms Brand. 4 Vilkår for motorkøretøjsforsikring\n6 Hvordan erstattes skaderne Brand og kasko Reparation Bornholms Brand betaler for reparation hos en anerkendt reparatør, der sætter køretøjet i samme stand som før skaden. Bornholms Brand er berettiget til at anvise reparatør. Dekorations- eller speciallakering kan kun kræves erstattet i det omfang arbejdet kan udføres hos en anerkendt autolakerer på Bornholm. Ej heller erstattes forøgede udgifter ved reparation foretaget udenfor normal arbejdstid. Eventuel forringelse af køretøjets handelsværdi erstattes ikke. Er skaden opstået, efter at køretøjet var overladt eller solgt til reparatør, forhandler el. lign., jfr. afsnittet»hvem er sikret«, og kan denne ikke godtgøre at være uden skyld i skaden, skal reparationer, som kan udbedres på pågældendes eget værksted eller andre værksteder under samme koncern, udføres til nettopriser. Ved værksteder under samme koncern forstås firmaer, hvor den bestemmende indflydelse indehaves af samme personkreds. Skader, som reparatør normalt lader udbedre på andre værksteder, erstattes med det beløb, som reparatøren normalt betaler for sådan reparation. Totalskade Er skaden så stor, at reparation efter Bornholms Brands skøn ikke kan betale sig, eller kommer køretøjet (udstyret) ved tyveri ikke til veje inden 4 uger efter tyveriets anmeldelse til politiet eller Bornholms Brand, ansættes erstatningen til det beløb, et tilsvarende køretøj (udstyr) af samme alder og stand vil kunne anskaffes for mod kontant betaling. For udstyr, som f.eks. bilradio, kan Bornholms Brand i stedet for kontant erstatning vælge at yde erstatning i form af tilsvarende udstyr. For biler forsikret til privat personkørsel, herunder skolevogne, yder Bornholms Brand en erstatning, der svarer til prisen for en fabriksny bil af samme fabrikat, type og årgang som den skaderamte, under forudsætning af, at 1) skaden er indtruffet inden for det første år efter første registrering 2) den skaderamte bil var fabriksny ved etablering af forsikringen 3) reparationsomkostningerne beregnes at ville overstige 50 af en tilsvarende bils nyværdi på skadens tidspunkt. Det skaderamte køretøj tilfalder Bornholms Brand. Transportomkostninger i Danmark Bornholms Brand betaler nødvendige omkostninger til transport af køretøjet til nærmeste reparationsværksted. Ligeledes betales nødvendige omkostninger til afhentning af køretøjet, efter at dette er komme til veje efter tyveri. Uden for Danmarks grænser gælder vilkårene i det røde SOS-Servicekort, jvfr. afsnittet»redningsforsikring i udlandet«. Transportomkostninger er dog ikke dækket, hvis udgiften er dækket gennem anden forsikring, abonnement, forening eller lignende. Moms Moms i henhold til lovbekendtgørelse nr. 629 af med senere ændring betales af Bornholms Brand. For så vidt angår køretøjer tilhørende registrerede virksomheder og benyttet i disse, betales momsen af forsikringstageren i det omfang, denne kan trække beløbet fra i sit momsregnskab med Told og Skattestyrelsen. Bornholms Brand udlægger momsen og sender opgørelsen til forsikringstageren ved skadens afregning. Ved totalskade på de nævnte køretøjer trækkes momsen fra erstatningsbeløbet. Vilkår for motorkøretøjsforsikring 5\n7 Campingvogn Fortelt / Indbo Såfremt der er etableret kaskoforsikring for campingvognen, jfr. policen, er følgende bestemmelser tillige gældende for forsikringen. Udover selve campingvognen dækkes fortelt hertil, samt indbo, der udelukkende anvendes og permanent beror i campingvognen. Selvrisiko ved skade på fortelt udgør kr. 500,00 (indeksreguleres - basisår 1992). Erstatning for skade på indbo er maksimeret til kr ,00 og selvrisikoen udgør kr. 500,00. Disse beløb indeksreguleres ikke. Er der alene etableret brandforsikring, er såvel forteltet som indboet kun dækket mod brand. Særlige regler for indbo Fjernsyns- og videoapparater, radio- og stereoudstyr, bånd- og pladespillere samt højttalere er ikke dækket mod tyveri og hærværk i tidsrummet til Indboforsikringen dækker ikke penge, pengerepræsentativer, værdipapirer, guld- og sølvgenstande, smykker, mønt- og frimærkesamlinger, fotoudstyr og pelsværk. Ej heller dækkes genstande, der er omfattet af familie- eller anden løsøreforsikring. Forsikringen dækker pludselig skade på indboet, herunder skade ved brand (ildsvåde), tyveri, hærværk, men ikke skade, der skyldes almindelig brug eller skade ved svidning, slitage og lignende. Endvidere undtages hærværk/tyveri fra uaflåset campingvogn, når denne er forladt eller ubeboet. Skadeopgørelse Skade på såvel fortelt som indbo opgøres således: For genstande, der er indkøbt som nye indenfor det sidste år før skadens indtræden, ydes nyværdierstatning. Ved nyværdi forstås den på skadetidspunktet gældende genanskaffelsespris for en tilsvarende ny genstand med rimeligt fradrag for mode, nedsat anvendelighed eller andre omstændigheder. For genstande, der på skadetidspunktet er mere end 1 år gamle, ydes dagsværdierstatning. Ved dagsværdi forstås den på skadetidspunktet gældende genanskaffelsespris for en tilsvarende ny genstand med rimeligt fradrag for alder, brug, mode, nedsat anvendelighed eller andre omstændigheder. Bilafsavn Hvad dækkes Såfremt kaskoforsikringen er udvidet til at dække bilafsavn, jfr. policen, dækkes rimelige udgifter hertil mod dokumentation, dog max. med de følgende summer: Ved tyveri: Kr. 313,00 pr. dag, bilen er forsvundet, dog max. i 28 dage. Ingen selvrisiko. Ved kaskoskade: 12 af reparationsprisen - max. kr ,00 - selvrisiko pr. skade kr. 603,00. Ved totalskade: En gang kr ,00. Ingen selvrisiko. Summer og selvrisiko, der indeksreguleres, er gældende for skader sket i Vilkår for motorkøretøjsforsikring\n8 Personskadeforsikring Hvad dækkes Som tillægsdækning kan der etableres forsikring for personskade, og det vil fremgå af policen, om dette er tilfældet. Dækningen kan etableres som en førerulykkesforsikring eller en autoulykkesforsikring, jfr. nedenfor. Der dækkes i Europa samt i de lande udenfor, der er tilsluttet»grøn-kort-ordningen«ophold i udlandet dækkes dog ikke, såfremt opholdet strækker sig udover 6 mdr. Det er en forudsætning, at der er tale om et ulykkestilfælde, som er en direkte følge af kørselsuheld med det i policen nævnte køretøj. Ved ulykkestilfælde forstås legemsbeskadigelse, som rammer den sikrede ufrivilligt ved en pludselig udefra kommende hændelse. Hvad dækkes ikke 1) Følger af enhver sygdom og udløsning af latente sygdomsanlæg, selv om sygdommen er opstået eller forværret ved et ulykkestilfælde. 2) Ulykkestilfælde, der skyldes sygdom. 3) Forværring af følgerne af ulykkestilfælde, der skyldes tilstedeværende eller tilfældig tilstødende sygdom. 4) Følger af lægelig behandling, som ikke er nødvendiggjort af et ulykkestilfælde, der er dækket af forsikringen. 5) Ulykkestilfælde, der indtræffer, medens køretøjet er udlejet med eller uden fører eller benyttes uden forsikringstagerens vidende eller vilje. 6) Ulykkestilfælde overgået personer, der i erhvervsøjemed har fået overladt køretøjet til forhandling, reparation, service, transport, opbevaring, parkering eller lignende, eller ulykkestilfælde indtruffet efter køretøjet er overdraget til ny ejer. 7) Ulykkestilfælde indtruffet under motorløb af enhver art, herunder træning. Dog dækkes under orienterings-, præcisions-, økonomiløb og rallies, der lovligt afholdes i Danmark uden for bane eller andet afspærret område. 8) Ulykkestilfælde, der indtræffer, når føreren af køretøjet ikke er i besiddelse af lovbefalet førerbevis medmindre det godtgøres, at skaden ikke skyldes manglende kørefærdighed. 9) Ulykkestilfælde, der indtræffer, når føreren er i spirituspåvirket tilstand, eller ulykkestilfælde fremkaldt af den tilskadekomne ved forsæt eller grov uagtsomhed. Førerulykkesforsikring Autoulykkesforsikring Sikret er føreren af det i policen nævnte køretøj. Der ydes erstatning i det omfang, der ikke opnås erstatning fra en ansvarlig skadevolder, en ansvarsforsikring eller en lovpligtig arbejdsskadeforsikring. Hvis erstatning opnås fra anden side, men med mindre beløb end dem, der er gældende for nærværende police, ydes der under denne police erstatning for differencen mellem de fra anden side udbetalte erstatningsbeløb og de Forsikringen kan omfatte føreren alene, eller føreren og indtil 5 passagerer. Dette vil fremgå af policen tilligemed angivelse af, i hvilket køretøj, der dækkes. Er der etableret dækning for fører og passagerer, og der i ulykkesøjeblikket har været mere end 6 personer (inkl. føreren) i køretøjet, ydes der forsikringssummer, der er gældende for denne police. Sikrede har således pligt til at fremsætte krav overfor en eventuel skadevolder, dennes ansvarsforsikring samt eventuel arbejdsskadeforsikring. Indgås der forlig om erstatningen med skadevolderen eller dennes ansvarsforsikringsselskab, har dette ikke retsvirkning for nærværende police, medmindre Bornholms Brand har fået forelagt forligsgrundlaget, inden bindende aftale indgås. kun erstatning i forholdet mellem 6 og det antal personer, der har befundet sig i køretøjet. For vare- og lastvogne med åbent lad dækkes dog kun personer i førerrummet, og for skolevogne kun elever. Der ydes erstatning uden hensyntagen til, om der opnås erstatning fra anden side. Vilkår for motorkøretøjsforsikring 7\n9 Erstatning ved invaliditet Personskadeerstatning Hvornår dækkes Såfremt ulykkestilfældet har medført en invaliditetsgrad (méngrad) på mindst 5, ydes der invaliditetserstatning, som fastsættes, når tilskadekomnes helbredstilstand efter en lægelig vurdering må anses for stationær, dog senest 3 år efter ulykkestilfældets indtræden. Ved fuldstændig invaliditet (méngrad 100 ) ydes der erstatning svarende til den på skadetidspunktet gældende forsikringssum for invaliditet. Ved delvis invaliditet ydes der erstatning med en til méngraden svarende procentdel af den på skadetidspunktet gældende forsikringssum. Forsikringssummer Førerulykkesforsikringen Kr ,00, når tilskadekomne var fører af automobil. Kr ,00, når tilskadekomne var fører af motorcykel. Autoulykkesforsikringen Kr ,00 ved form A. Kr ,00 ved form B. Kr ,00 ved form C. Det vil fremgå af policen, om der er etableret dækning i henhold til form A, B eller C. Samtlige beløb er fastsat i 1992 og indeksreguleres i overensstemmelse med afsnittet»indeksregulering«. Fastsættelse af méngrad Ansættelse af graden finder sted på grundlag af den af Arbejdsskadestyrelsens anvendte invaliditetstabel (procenttabel) for ménerstatning, dog højst 100. Nedenstående eksempler er et uddrag af tabellen. Tab af begge øjne eller synet på begge øjne Tab af øjeæble...25 Tab af synet på ét øje...20 Tab af hørelsen på begge ører Tab af hørelsen på ét øre...10 Tab af hele benet...65 Tab af benet i knæleddet...50 Tab af fod med god protesefunktion...30 Tab af alle tæer på en fod...10 Tab af storetå og mellemfodsben...8 Tab af storetå...5 Tab af langfinger...10 Tab af ringfinger...8 Tab af lillefinger...8 Traumatisk neurose...5 Tab af Højre Venstre hele armen Tab af hånden Tab af tommel- og mellemhåndsben Tab af tommel Tab af pegefinger Såfremt tilskadekomne er venstrehåndet, betragtes venstre hånd og arm som højre og omvendt. Ved skadetilfælde, hvor méngraden ikke kan ansættes efter den af Arbejdsskadestyrelsen benyttede tabel, ansættes méngraden i forhold til forringelsen af evnen til at udføre almindeligt arbejde og således uden hensyntagen til tilskadekomnes specielle erhverv. Méngraden for tab eller beskadigelse af flere legemsdele kan sammenlagt ikke overstige 100. Ansættelse af méngraden foretages ud fra den direkte skade, ulykkestilfældet har medført. En før ulykkestilfældet tilstedeværende invaliditet berettiger derfor ikke til erstatning og kan således ikke bevirke, at erstatningen ansættes højere, end hvis en sådan invaliditet ikke havde været til stede. Samme ulykkestilfælde berettiger ikke til erstatning for både invaliditet og død. Nedsættelse af erstatning Fra og med det fyldte 67. år nedsættes erstatningen med 10 for hvert år over 66 år, dog således, at nedsættelsen max. kan andrage Vilkår for motorkøretøjsforsikring\n10 Erstatning ved invaliditet Personskadeerstatning Tillægserstatning Såfremt ulykkestilfældet har medført en invaliditetsgrad på over 25, ydes der en tillægserstatning. Nedsættelse/bortfald Tillægserstatningen ydes fuldt ud til og med det fyldte 56. år. Fra det fyldte 57. år nedsættes tillægserstatningen med 10 for hvert år over 56 år og tillægserstatningen bortfalder således fra og med det fyldte 66. år. Tabel for tillægserstatning Fra Til Fra Til Fra Til Fra Til Fra Til Udbetaling Invaliditetserstatningen udbetales til den tilskadekomne, dog udbetales erstatning til umyndige efter reglerne om umyndiges midler. Helbredelsesudgifter I det omfang tilskadekomne ikke har ret til godtgørelse af udgifterne fra anden side, eksempelvis arbejdsskadeforsikring, sygesikringen eller en sygeforsikring, ydes der erstatning for de af tilskadekomne afholdte udgifter til sygehusophold og lægebehandling, herunder plastiske operationer. Ligeledes ydes der erstatning for nødvendige udgifter afholdt i forbindelse med befordring fra ulykkesstedet. Det er en forudsætning, at samtlige udgifter, som dækkes med max. 2 af forsikringssummen for invaliditet, direkte er foranlediget af ulykkestilfældet. Udgift til tandbehandling I det omfang tilskadekomne ikke har ret til godtgørelse af udgifterne fra anden side, eksempelvis arbejdsskadeforsikring, sygesikringen eller en sygeforsikring, dækkes rimelige og nødvendige udgifter til tandbehandling, der er en direkte følge af et ulykkestilfælde. Dækningen omfatter også proteser, der beskadiges i de naturlige tænders sted, når ulykkestilfældet i øvrigt har medført legemsbeskadigelser, og dette er dokumenteret ved lægeattest. Tandskader, herunder skader på proteser, opstået ved tygning, dækkes ikke. Inden behandlingen påbegyndes - bortset fra akut nødbehandling - skal behandlingen og prisen herfor godkendes af Bornholms Brand. Det forhold, at en beskadiget tand er et led i en bro, at nabotanden mangler, eller at en beskadiget tand i forvejen var svækket, kan ikke medføre større erstatning end svarende til udgiften til behandling af en sund tand. Var tanden/tænderne eller protesens tilstand forringet inden ulykkestilfældet, f.eks. som følge af genopbygning, rodbehandling eller slid, kan erstatningen nedsættes eller helt bortfalde. Vilkår for motorkøretøjsforsikring 9\n11 Erstatning ved dødsfald Personskadeerstatning Førerulykkesforsikring Når et ulykkestilfælde er den direkte dødsfaldsårsag, udbetales den på skadetidspunktet gældende forsikringssum efter følgende regler: Til ægtefællen udbetales kr ,00, hvis afdøde var fører af automobil, eller kr ,00, hvis afdøde var fører af motorcykel. Til hvert barn under 18 år udbetales kr ,00 for hvert år, barnet mangler i at være fyldt 18 år. Beløbet fordobles, såfremt barnet bliver forældreløs som følge af ulykkestilfældet. Efterlades hverken ægtefælle eller børn under 18 år, bortfalder erstatningen og der udbetales i stedet begravelseshjælp på kr ,00 Autoulykkesforsikring Når et ulykkestilfælde er den direkte dødsfaldsårsag, udbetales den på skadetidspunktet gældende forsikringssum, hvis størrelse bl.a. afhænger af, hvilken af følgende former, der er tegnet: Form A - Forsikringssum på kr ,00. Form B - Forsikringssum på kr ,00. Form C - Forsikringssum på kr ,00. Forsikringssummen udbetales til afdødes ægtefælle eller, hvis en sådan ikke efterlades, til de af afdødes børn, der er under 18 år. Beløbet fordeles ligeligt mellem børnene. Efterlades ej heller børn under 18 år, bortfalder erstatningen og i stedet udbetales der begravelseshjælp på kr ,00. Fælles for fører- og autoulykkesforsikring Samtlige beløb er fastsat i 1992 og indeksreguleres i overensstemmelse med afsnittet»indeksregulering«. Samme ulykkestilfælde berettiger ikke til erstatning for både død og invaliditet, hvorfor eventuel udbetalt invaliditetserstatning modregnes i de beløb, der kommer til udbetaling i tilfælde af dødsfald. Nedsættelse af erstatning Fra og med afdødes fyldte 67. år nedsættes erstatningen med 10 for hvert år afdøde var over 66 år, dog således, at nedsættelsen max. kan andrage 50. Der sker dog ingen nedsættelse ved: 1) Erstatning til børn. 2) Begravelseshjælp. 10 Vilkår for motorkøretøjsforsikring\n12 Fælles vilkår Hvem er sikret Forsikringen dækker forsikringstageren og enhver, der med lovlig adkomst benytter køretøjet, lader det benytte eller er fører af det. På samme måde dækker forsikringen virksomheder, der har fået køretøjet overladt til reparation, service, transport, salg e.l. - dog ikke for skade påført køretøjet under arbejde på dette eller under kørsel, der ikke sker i forsikringstagerens interesse. Hvor dækkes 1) Personbiler, vare- og lastbiler til og med 4 tons totalvægt, påhængs- og campingvogne og motorcykler: Ansvarsforsikringen dækker i Danmark med de summer, der er fastsat i færdselsloven. I det øvrige Europa, samt i de lande udenfor, der er tilsluttet»grønt Kortordningen«- det er for tiden Irak, Iran, Israel, Malta, Marokko, Tunesien og Tyrkiet - dækkes med de summer, der kræves i de pågældende lande, dog mindst med de summer, der er fastsat i den danske færdselslov. Hvis der er tegnet særlig forsikring for kørsel i udlandet, dækker ansvarsforsikringen subsidiært. Er skaden sket uden for Danmarks grænser, dækkes dog ikke ansvar for skade på transporteret gods, bortset fra personligt rejsegods tilhørende andre end forsikringstageren og føreren. Kaskoforsikringen dækker i Europa, samt i de lande udenfor, der er tilsluttet»grønt Kortordningen«. 2) Vare- og lastbiler over 4 tons totalvægt og andre køretøjer end nævnt under 1. Såvel ansvars- som kaskoforsikringen dækker ikke kørsel i udlandet, medmindre det fremgår af policen, at der er truffet aftale herom. Motorløb Kørsel under orienterings-, præcisions- og økonomiløb samt øvelseskørsel er dækket under forudsætning af, at 1) Den foregår her i landet. 2) Der ikke er tale om terrænkørsel. 3) Justitsministeriets tilladelse til det enkelte løb foreligger, hvis en sådan kræves. 4) De foreskrevne regler for løbet overholdes. 5) Kørslen ikke sker som led i et internationalt løb (f.eks. rally). Endvidere dækkes øvelseskørsel (glatføre-, manøvre-, skolekørsel o.l.) på arealer godkendt af politiet og afspærret til formålet, hvis kørslen foregår under instruktion af godkendt kørelærer, motororganisation eller tilsvarende sagkyndige. Konkurrencekørsel, herunder enhver anden kørsel på bane end den, der er nævnt i det foregående, er ikke dækket, medmindre det fremgår af policen, at der er truffet aftale herom. Regres Regres betyder, at Bornholms Brand har ret til at få udbetalte beløb tilbagebetalt. Under ansvarsforsikringen har Bornholms Brand regres mod enhver, der efter færdselslovens 104 er ansvarlig for skaden, og som har forvoldt denne med forsæt. Er skaden forvoldt ved uagtsomhed, har Bornholms Brand kun regres, hvis uagtsomheden kan betegnes som grov hensynsløshed, jfr. færdselslovens 108, stk. 2. For køretøjer, der ikke frit må udlejes, har Bornholms Brand pligt til at gøre regres gældende, hvis skaden er indtruffet, medens køretøjet var udlejet uden fører. Det gælder dog ikke, hvis det godtgøres, at skadens indtræden eller omfang ikke skyldes, at køretøjet var udlejet i strid med Justitsministeriets bekendtgørelse om motorkøretøjer, der udlejes uden fører. Har Bornholms Brand på andet grundlag end policens måttet betale en skade, der ikke er dækket af forsikringen, har Bornholms Brand regres for de afholdte udgifter. Vilkår for motorkøretøjsforsikring 11\n13 Fælles vilkår Selvrisiko Medmindre anden aftale er indgået, jfr. policen, er følgende bestemmelser om selvrisiko gældende: 1) Ingen selvrisiko under ansvars- og brandforsikringen. 2) Kaskoforsikringen for påhængs- og campingvogne er behæftet med en selvrisiko på kr. 500,00 (indeksreguleres - basisår 1992). 3) Kaskoforsikringen for øvrige køretøjer er behæftet med en selvrisiko på kr ,00 (indeksreguleres - basisår 1992). Selvrisikoen beregnes pr. skadebegivenhed, dog ikke ved de skadetilfælde, der er nævnt i afsnittet»friskadeordning«. Bornholms Brand udlægger selvrisikobeløbet overfor reparatøren og foretager derefter opkrævning hos forsikringstageren i det omfang, kravet ikke kan gennemføres overfor en skadevolder. Præmietrin Præmien afhænger af skadeforløbet, medmindre anden aftale fremgår af policen. Der er følgende bonusklasser: bonusklasse bonusklasse 2 75 af 1 bonusklasse 3 55 af 1 bonusklasse 4 35 af 1 bonusklasse 5 20 af 1 Det vil fremgå af police og præmieoversigt, hvilken bonusklasse, der er gældende. Forsikringsåret starter ved hovedforfaldsdatoen. Ændring til højere eller lavere bonusklasse sker altid pr. hovedforfaldsdato. Når policen har forløbet skadefrit i 2 fulde forsikringsår, rykkes der pr. førstkommende hovedforfaldsdato til nærmeste lavere bonusklasse. Ved den 1. skade i hvert forsikringsår, rykkes der ikke tilbage. Ved den 2. og følgende skader indenfor hvert forsikringsår, rykkes der pr. førstkommende hovedforfaldsdato 1 bonusklasse tilbage for hver skade i forhold til den bonusklasse, der var gældende på skadetidspunktet. Når policen herefter har forløbet skadefrit i 2 år, begyndende fra hovedforfaldsdatoen, rykkes der til nærmeste lavere bonusklasse. Ved skade forstås en forsikringsbegivenhed, enten under ansvars- eller kaskoforsikringen, der direkte, eller indirekte gennem udligning med andre krav, medfører udgift for Bornholms Brand. Dog rykkes der ikke tilbage ved de skadetilfælde, der er nævnt i afsnittet»friskadeordning«. Friskadeordning Ved friskade forstås skadetilfælde, der erstattes uden præmiemæssige konsekvenser og hvor der ej heller beregnes selvrisiko, bortset fra retshjælpssager, hvor der beregnes en særlig selvrisiko. Følgende skadetilfælde henregnes som friskader: 1) Skade forvoldt, medens køretøjet var overladt til værksted, servicestation og lignende. 2) Skade forvoldt efter at køretøjet er overdraget til ny ejer. Selvrisikoen opkræves dog hos den nye ejer. 3) Skade forvoldt af en skadevolder, der ikke er erstatningspligtig i medfør af bestemmelserne i 19 i Lov om Erstatningsansvar. 4) Skade forvoldt ved tyveri, når tændingsnøglen ikke beror i køretøjet. 5) Hærværksskade, hvor gerningsmanden er kendt, men ude af stand til at refundere Bornholms Brands udgift. 6) Skade forårsaget ved brand, lynnedslag, kortslutning, eksplosion eller nedstyrtning af genstande på køretøjet. 7) Skade forvoldt alene på det forsikrede køretøjs ruder. 8) Udgifter alene betalt i henhold til redningsforsikringen i udlandet og retshjælpsforsikringen. 12 Vilkår for motorkøretøjsforsikring\n14 Fælles vilkår Præmie Hvordan fastsættes præmien Præmien fastsættes efter Bornholms Brands gældende tarif. Stempelafgift og portoudgifter Sammen med præmien opkræves tillige eventuel stempelafgift til staten m.v. Bornholms Brand kan opkræve portoudgifter i forbindelse med opkrævningen. Hvornår skal præmien betales Præmien opkræves med angivelse af sidste rettidige betalingsdag. Hvis præmien ikke betales rettidigt 1) Betales præmien ikke til tiden, skal der betales gebyr og renter. Bornholms Brand rykker skriftligt. 2) Betales præmien ikke indenfor den frist, der står i rykkerbrevet, mistes retten til erstatning. Betales præmien stadig ikke, slettes forsikringen, og hvis køretøjet er registreret, underrettes politiet med henblik på inddragelse af køretøjets nummerplader. Endvidere foretages registrering i Fællesregisteret, jfr. afsnittet herom. Er forsikringen slettet på grund af præmierestance, kan genoptagelse ikke ske, før restancen er betalt, og da kun på betingelse af, at præmiebetaling i henhold til den ny police sker helårsvis forud i mindst 2 år. Indeksregulering Hvad indeksreguleres Præmie, selvrisiko, forsikringssummer og andre beløb, der er nævnt i vilkår eller police, reguleres en gang om året på hovedforfaldsdagen. Forsikringssummerne under retshjælpsforsikringen samt campingvognsforsikringens indbodækning indeksreguleres dog ikke. Hvordan foretages indeksreguleringen Indeksreguleringen sker i takt med ændringen i det løntal, som Danmarks Statistik offentliggør hvert efterår. Det er den gennemsnitlige faktiske timefortjeneste (inkl. dyrtidstillæg, men bortset fra alle andre tillæg) i januar kvartal for alle arbejdere og industri i hele landet. Opsigelse af forsikringen Forsikringen gælder i aftaleperioden, der fremgår af policen, og fortsætter herefter for 1 år ad gangen, hvis ikke De eller vi opsiger den skriftligt, mindst 3 måneder før forsikringens udløb. Fra den dag vi har modtaget en skadeanmeldelse, og indtil 1 måned efter at vi har betalt erstatning eller afvist at dække skaden, kan både De og vi opsige forsikringen skriftligt med 14 dages varsel. I stedet for at opsige forsikringen kan Bornholms Brand - også med mindst 14 dages varsel - gøre en fortsættelse af forsikringen betinget af ændrede vilkår, f.eks. begrænsninger i dækningsomfang, særlige selvrisikobestemmelser eller forhøjelse af præmien. De kan vælge at lade forsikringen udgå fra det tidspunkt, hvor ændringen skulle træde i kraft. I givet fald skal Bornholms Brand have skriftlig meddelelse inden den dato, hvor de ændrede vilkår træder i kraft. Ændring af præmie / vilkår Hvis Bornholms Brands tarifpræmie (udover indeksregulering) eller forsikringsvilkår ændres, kan tilsvarede ændringer foretages på denne forsikring med 1 måneds varsel til førstkommende hovedforfald. Ved ændring af tarifpræmie udover indeksregulering eller ændring af vilkår til ugunst for forsikringstageren, kan forsikringen opsiges til førstkommende hovedforfald. Opsigelsen skal være Bornholms Brand i hænde senest pr. hovedforfaldsdagen. Vilkår for motorkøretøjsforsikring 13\n15 Fælles vilkår Flytning og risikoændring Af hensyn til præmieberegningen og hvorvidt forsikringen kan fortsætte, skal Bornholms Brand underrettes, hvis 1) Forsikringstageren eller den faste bruger skifter bopæl. Bemærk, at Bornholms Brand udelukkende etablerer forsikringsdækning i det omfang, det forsikrede beror på Bornholm, jfr. i øvrigt side 1. 2) Køretøjet skifter anvendelse. 3) Motorstørrelsen ændres. 4) Køretøjets vægt ændres. 5) Værdien af det forsikrede køretøj og tilbehør forøges. Hvis Bornholms Brand ikke underrettes, risikerer forsikringstageren at miste retten til erstatning helt eller delvist. Oplægning eller afmelding Indleveres nummerpladerne til et forsikret motorkøretøj til Bornholms Brand i mindst 1 måned, nedsættes præmien til stilstandspræmie. Ved skade i en periode, hvor der kun betales stilstandspræmie, flyttes forsikringen ikke i præmietrin, og selvrisiko bortfalder. Stilstandsperioden medregnes ikke ved placering på præmietrin. Afmeldes køretøjet, ophører forsikringen fra afmeldingsdagen. Afhændelse eller udskiftning af køretøjet Dækningen ophører ved ejerskifte, og forsikringen kan således ikke uden Bornholms Brands accept overføres til ny ejer. Ny ejer er dog dækket i indtil 3 uger efter ejerskiftet, men alene i det omfang, ny ejer ikke selv har etableret forsikring for risikoen. Ny ejer er dog ikke dækket under personskade- eller bilafsavnsforsikring, såfremt disse tillægsdækninger skulle være etableret. Udskiftes køretøjet, kan forsikringstageren videreføre forsikringen med de bestående rettigheder. Fællesregister for motorkøretøjsforsikring Hvis selskabet, på grund af forsikringens forløb, f.eks. ved præmierestance eller gentagne skadetilfælde, stiller skærpede betingelser for dens fortsættelse eller opsiger forsikringen, sker registrering heraf i den del af Automobil Forsikringsselskabernes Fællesregister for motorkøretøjsforsikring, som vedrører forsikringstagere, der frembyder en særlig risiko. Samtidig med en sådan registrering gives der forsikringstageren meddelelse herom med nærmere oplysning om klageadgang m.v. Registrering i nævnte Fællesregister (Amaliegade 10, 1256 København K, tlf ) sker på grundlag af en tilladelse, meddelt af Registertilsynet på en række vilkår. Forsikringstagerens adgang til at lade forsikringen udgå i tilfælde af ekstraordinære prisforhøjelser eller ændring af forsikringsvilkårene er omtalt i afsnittet»ændring af præmie/vilkår«. Registerlovgivningen l henhold til bestemmelserne i registerlovgivningen skal det oplyses, at Bornholms Brands kunder registreres centralt i Bornholms Brand med navne-, adresse-, telefonnummer og personnummeroplysninger. 14 Vilkår for motorkøretøjsforsikring\n16 Fælles vilkår Hvis skaden også er dækket i et andet selskab Er der tegnet forsikring mod samme risiko i andet selskab og har dette selskab taget forbehold om, at dækningen falder bort eller indskrænkes, hvis forsikring tillige er tegnet i andet selskab, gælder samme forbehold for nærværende forsikring. Denne bestemmelse vedrører kun fordelingen mellem selskaberne, som betaler erstatningen i fællesskab. Ankenævn Ankemulighed Hvis forsikringstageren ikke er tilfreds med Bornholms Brands afgørelse, kan der klages til Ankenævnet for Forsikring Anker Heegaards Gade København V Telefon mellem kl. 10 og 13. Klager, der vedrører sager af erhvervsmæssig karakter, behandles kun, hvis nævnet skønner, at sagen ikke adskiller sig væsentligt fra privat forsikringsforhold. Hvilke betingelser skal opfyldes? Ankenævnet kan kun behandle klager, hvis forsikringstageren forgæves har prøvet at få en tilfredsstillende ordning med Bornholms Brand, eller Bornholms Brand ikke inden 3 uger har svaret på en skriftlig henvendelse fra forsikringstageren. Hvordan skal De forholde Dem De skal sende klagen til Ankenævnet på et særligt klageskema, som kan fås ved henvendelse til Bornholms Brandforsikring A/S Tornegade Rønne Telefon Forbrugerrådet Købmagergade København K Telefon De skal til Ankenævnet betale et gebyr, fastsat af Ankenævnet. Gebyret betales tilbage, hvis De helt eller delvist får medhold i klagen, hvis Ankenævnet afviser at behandle klagen, eller hvis De selv tilbagekalder klagen. Lovgivning Hvilke love gælder Foruden police og vilkår, og de heri nævnte love, gælder følgende love: Lov om forsikringsaftaler. Lov om forsikringsvirksomhed. Vilkår for motorkøretøjsforsikring 15


Det orange hjørne: Velkommen til verden\nJeg er lige blevet faster til en lille dreng.\nJeg har glædet mig rigtig meget til "familieforøgelsen", for denne gang vidste jeg hvilken stor gave en nevø er. Jeg havde ikke i min vildeste fantasi forestillet mig, hvor meget glæde og kærlighed en lille nevø kunne skabe i mit liv, som da jeg blev faster for første gang for knap to år siden.\nDet har været så fedt at opleve den lille fyr vokse, lære at kravle, at gå og nu at tale. Og det varmer mig især, da han endelig kunne genkende min kæreste og jeg, for vi ser ham desværre ikke helt så meget, som vi gerne ville.\nOg nu er der endnu en lille knægt at lære kende, at lege med, fortælle historier og forkæle helt vildt. Det er bare ren fasterlykke.


Flugt | Filmcentralen\nINTERVIEW MED INSTRUKTØREN\nI dette forløb skal I arbejde med filmen ‘Flugt’, der på mange måder er en bemærkelsesværdig film. Ikke alene er det en gribende og autentisk fortælling om Amins ‘Flugt’ fra Afghanistan, men det er også en film, hvor selve processen med at lave filmen bliver en del af Amins udvikling. Instruktøren er Amins ven fra gymnasiet, og undervejs ser vi de to tale sammen i de interviews, der udgør en stor del af filmens lydside. Eller rettere, vi ser en animeret version af Amin og instruktøren. ‘Flugt’ er nemlig noget så usædvanligt som en animeret dokumentar. Samtalerne mellem Amin og instruktøren fandt sted over en periode på fem år, hvor Amin gradvist finder modet til at fortælle sin historie. En proces, der viser sig at være vigtig for Amin for at komme videre i tilværelsen.\n‘Flugt’ er en usædvanlig film, der har vakt stor opmærksomhed. Den er nomineret til en Oscar i så forskellige kategorier som bedste dokumentarfilm, bedste udenlandske film og bedste animerede film.\nHvad er et ’hjem’?\nFilmiske virkemidler: Fakta- og fiktionskoder\nDramaturgi: Den ikke-kronologiske fortælling\nGenre: Den animerede dokumentar\nFlygtning Afghanske flygtninge Afghanistan Identitet Venskab Homoseksualitet Opvækst Ungdom Dokumentar\n8. klasse 9. klasse 10. klasse\nAmin er 36 år, veluddannet og succesfuld i sit karrierejob. Alt kører. Men da hans kæreste Kasper frier til ham,…\n2021, 89 min,


OK18: Stor kampvilje blandt offentligt ansatte – Oktober Radio Aarhus | KPnet\nOK18: Stor kampvilje blandt offentligt ansatte – Oktober Radio Aarhus\nUdsendelsen 24. marts 2018\nPå dagen for den historisk store OK konference med over 10.000 deltagere var der bl.a. stor OK18 demonstration i Århus Nok er Nok.\nBondo sagde bl.a. ”Arbejdsgiverne har en interesse i at splitte os ad, men vi står sammen. Vi svigter ikke en eneste faggruppe. Jeg er helt sikker på at det er kommet bag på arbejdsgiverne at det sammenhold vi annoncerede i efteråret det stadig holder. Vi oplever også opbakning fra fagforeninger på det private arbejdsmarked og en ny meningsmåling viser at 70 procent af befolkning giver opbakning til en ordentlig overenskomst. Vi har opbakning fordi befolkningen værdsætter den indsats som de offentlige ansatte laver.”\nVi ved jo endnu ikke om der bliver tvunget et forlig igennem, men der er al mulig grund til at berede sig på konflikt, og fra den 4. april være klar til at støtte op.\nStadig udtrykker nogle toplederne en form for naiv forestilling om, at man kan tale EU eller de nyliberale politikere til fornuft. Men dem man er oppe imod er ikke modtagelige overfor argumenter fordi de er revnende ligeglade med den offentlige sektor. Derfor vil det komme til at kræve en kamp, der kan ryste magthaverne for at sikre en ordentlig overenskomst.\nNæste indslag handler om den nye plan om en motorvej henover Samsø, der skal forbinde Østjylland og Sjælland. Det er igen en udbygning af privatbilisme og lastvogne. Det vil betyde et kæmpe nyt motorvejsanlæg fra Skanderborg ned over Odder til Hou, og på Sjællandssiden ligeledes en gigantisk motorvej gennem naturområder ved Kalundborg frem til Holbæk motorvejen.\nDet vil helt sikkert bliver endnu en massakre på naturen baseret på idiotisk reaktionær tænkning, der kun er til gavn for bilfabrikanter.\nTil sidst omtaler vi en ny bog med en samling af Hans Kirks erindringsnoveller, som ikke kom med i samlingen Skyggespil. Det er Morten Thing der har samlet udvalget og han har også skrevet et efterord til samlingen.\nKPnet 25. marts 2018


24. marts 2020 - 12:12Mille Holst\nFrank Karberg rykker sin Nissan-forretning ud på Næstvedvej, hvor han slår sig sammen med Tommy Skovhus’ Ford-forhandling.\nNissan/Ford Nissan i Vordingborg med Frank Karberg ved roret flytter 1. april sammen med Ford ved Tommy Skovhus Christensen på Næstvedvej 64 i Vordingborg, hvor medarbejderne i øjeblikket arbejder på højtryk for at give plads til de ekstra folk og biler.\nDe to ville gerne holde åbent hus i den anledning, og det kommer også, lover Frank Karberg, der dog må vente til den værste Corona-krise er ovre. Men kunderne er velkomne i butikken på Næstvedvej fra 1. april.\nI første omgang er der tale om et samarbejde de to bilforhandlere imellem, men på sigt er det planen, at Frank Karberg overtager Tommy Skovhus’ forretning.\n- Det bliver et glidende generationsskifte, siger Frank Karberg og fortsætter:\n- Jeg står for den daglige drift, og Tommy får lidt mere fritid.\nMed sig til Næstvedvej har Frank Karberg sine Nissan-mekanikere, hvorfor der fra værkstedet på Næstvedvej ikke bare sælges Ford og Nissan, men også ydes service på begge bilmærker samt på Citroën.\n- Tommy holder på sine kunder, og jeg kommer med mine til Næstvedvej, og det bliver så mit ansvar at få den nye forretning til at køre, fortsætter han og er glad for samarbejdet med netop Tommy Skovhus.\n- Ford har et stærkt varevognsprogram, og Nissan er markedsledende på SUV-markedet, altså de lidt høje biler, mener Frank Karberg og bemærker, at Nissan Qashqai sidste år var den mest solgte bil i Danmark.\nPå trods af Corona-krise og de deraf følgende restriktioner fra regeringen, er Frank Karberg fortrøstningsfuld på sin forretnings vegne.\n- Vi har været meget heldigt stillede og er egentlig gået fri indtil videre. Vi har solgt lidt biler og har kunder på værkstedet, siger han og fortæller, at kunderne afleverer bilnøglerne afsprittede og i poser.\n- Så vi har kunnet holde gang i den indtil videre, siger han.\nMed flytningen af Nissan til Næstvedvej følger også en nyindretning af lokalerne, og den nye Nissanafdeling vil på sigt skulle indrettes med nye klinker og møbler.\n- Det kommer vi til at lave henover året, slutter Frank Karberg, der glæder sig til at tage imod kunderne på den nye lokation fra onsdag i næste uge.\nFoto: Klaus Røngaard